Uslovi korišćenja - Beograduživo.rs\nTrenutno ste naHome » Uslovi korišćenja\nSvaka poseta sajtu www.beograduzivo.rs podrazumeva da je korisnik sajta pročitao uslove korišćenja koji su objavljeni na ovoj veb stranici i da se slaže sa njima. U slučaju da se korisnik veb sajta ne slaže sa ovim uslovima korišćenja najbolje je da ovaj veb sajt ne koristi.\nKorišćenjem bilo kojeg dela ovog veb sajta (online bloga u formi magazina) smatra se da je korisnik informisan o ovim uslovima korišćenja i da ih je prihvatio. Ovi Uslovi se tumače u skladu sa zakonima Republike Srbije, bez obzira iz koje države pristupa korisnik veb sajta.\nVlastiti sadržaj sa veb sajta Beograd uživo, kao i fotografije koje su potpisane sa Beograd uživo su autorsko delo u vlasništvu portala Beograd uživo iz Beograda koje je zaštićeno domaćim zakonima, kao i licencom Creative Commons 3.0 – Autorstvo. Ova licenca omogućuje slobodno preuzimanje sadržaja ovog online magazina pod uslovom da se navedeni sadržaji označe kao autorski sadržaji sa sajta www.beograduzivo.rs, uključujući i link do originalnog sadržaja koji je preuzet.\nVeb sajt www.beograduzivo.rs trudi se, u najboljoj nameri, da navede svaki izvor informacije ili fotografije koje nije autorsko delo sajta. Molimo da nas obavestite ukoliko primetite nedostatak navoda izvora, kako bi u najbržem roku bilo ispravljeno, a sporni sadržaj će biti uklonjen odmah po eventualnom ustanovljenju istinitosti sadržaja žalbe.\nZbog nemogućnosti provere autentičnosti autora fotografije koje su nam prosleđene od strane PR službi i sugrađana, portal Beograd uživo ne može da odgovara za verodostojnost autora fotografije kao ni zbog eventualnog bilo kakvog kršenja autorskih prava na fotografije. Sva odgovornost za fotografije pripada isključivo autorima fotografije ili onima koji su je poslali. Fotografije postavljamo sa dobrom namerom i sa pretpostavkom da su oni koji fotografije šalju i stvarni autori.\nU slučaju da primetite fotografiju za koju znate da je zaštićena autorskim pravom ili da je autor fotografije pogrešno potpisan, molimo vas da nam se javite na adresu portal@beograduzivo.rs kako bi preduzeli neophodne korake u ispravljanju greške.\nLični podaci korisnika koji ostavlja sadržaje na beograduzivo.rs se tretiraju prema deklarisanoj Politici privatnosti koja je definisana u ovom dokumentu.\nU skladu sa Zakonom o zaštiti podataka o ličnosti koji je stupio na snagu 21. avgusta 2019. godine, portal Beograd uživo obaveštava sve posetioce da ne radi obradu podataka posetilaca.\nOva Politika privatnosti služi da vam objasni koje podatke prikupljamo o vama i kako koristimo te podatke. Kao i da vam pružimo sve druge bitne informacije u vezi sa vašim podacima a u vezi pretraživanja i ostavljanja komentara na portalu Beograd uživo. Ova Politika privatnosti dopunjuje Pravila korišćenja na našem portalu i menja je u delu koji se odnosi na zaštitu ličnih podataka, a sve u cilju usklađivanja sa Opštom uredbom o zaštiti podataka o ličnosti (GDPR).\nPortal Beograd uživo omogućava korisnicima da ostave komentare na objave sa sadržajem koji sami definišu kao i pod imenom-pseudonimom koji sami određuju. Stoga u vezi ostavljanja komentara, u skladu sa vašim pravom na slobodu istraživanja, vi sami birate koje ćete i da li ćete vaše lične podatke učiniti dostupnim javnosti i da li ćemo mi uopšte imati vaše lične podatke. Pored tih informacija u vezi sa komentarima koje vi učinite javnim na našem portalu, mi prikupljamo i vreme i datum komentara, vasu mail adresu, kao i IP adresu sa koje je komentar postavljen.\nSve navedene podatke o vama prikupljamo isključivo u svrhu omogućavanja pretraživanja našeg portala i ostavljanja komentara na objave. Samim pristupom portalu i ostavljanjem komentara vi prihvatate Pravila korišćenja kao i ovu Politiku privatnosti, koji su istaknuti na samom sajtu. Pored toga, vaše podatke obrađujemo na osnovu našeg Legitimnog interesa da bismo otkrili i uklonili greške i tehničke probleme koji se mogu javiti u vezi sa pretraživanjem sajta. Takođe vaše podatke po istom osnovu možemo obrađivati i u slučaju eventualnih zloupotreba naloga kao i sprečavanja istih na komentarima. Ovo uključuje i blokiranje komentara koji krše naše Pravila korišćenja i relevantne zakonske propise. Na kraju vaše podatke možemo otkriti ili podeliti sa određenim državnim organima ako se to od nas zahteva na osnovu zakona. Takođe iste možemo otkriti i na osnovu na zakonu utemeljene, pisane, sudske ili druge odluke državnog organa kojom se na osnovu relevantnih propisa može omogućiti uvid u Lične podatke.\nKako bi vam omogućili neometano korišćenje sajta mi sarađujemo sa pojedinim poslovnim partnerima. Odabir naših partnera vršimo na osnovu toga da li pružaju dovoljan nivo garancije u vezi zaštite ličnih podataka.\nNa našem portalu nalaze se naši kolačići, kao i trećih strana koji vam omogućavaju da na lakši način koristite portal i krećete se po istom. Neki od tih kolačića se koriste i u svrhu analitike, plasiranja određenih reklama ili predlaganja određenih vesti. Prilikom prve posete portalu, iskočiće vam prozor gde možete prihvatiti deljenje vaših podataka kako bi ste mogli da nastavite da koristite portal.\nNa portalu Beograd uživo podaci se prikupljaju preko kolačića (cookies), preko formi za ostavljanje komentara i preko Google Analytics koda (Politika privatnosti za Google Analytics).\nKorišćenjem našeg portala automatski prihvatate uslove korišćenja i dozvoljavate da se vaši podaci prikupljaju u skladu sa zakonom i važećim direktivama. Ako ne prihvatite korišćenje kolačića, a nastavite da koristite portal, to će se smatratiti kao Vaš dozvola za korišćenje kolačića. Ukoliko ne želite da portal Beograd uživo prikuplja podatke o Vama, u svakom trenutku isti možete napustiti.\nUkoliko želite da uložite prigovor u vezi sa obradom vaših ličnih podataka; ili postaviti pitanja kao i zahteve u vezi sa vašim podacim, možete nam pisati na portal@beograduzivo.rs\nPortal Beograd uživo zadržava pravo da promeni ili modifikuje ovu Politiku. O važnim promenama i dopunama Beograd uživo može obavestiti korisnike preko e-maila ili objavljivanjem na portalu. Korišćenjem bilo kog sadržaja našeg portala smatra se da ste upoznati sa najnovijim pravilima o uslovima korišćenja kao i politici privatnosti.\nPolitika privatnosti i uslovi korišćenja su kreirani u skladu sa GDPR-om. (EU General Data Protection Regulation)\nKolačići su standardna funkcija veb-sajtova koja nam omogućava da sačuvamo male količine podataka na Vašem računaru o Vašoj poseti našem portalu. Imaju široku primenu jer pomažu rad portala i pospešuju efikasnost preko prepoznavanja i pamćenja informacija i na taj način čine Vaše korišćenje portala lakšim (kroz pamćenje Vaših izabranih postavki). Kolačići nam takođe pomažu da saznamo koji delovi portala su korisni, a kojima treba poboljšanje, kao i da omogućimo za Vas ciljane oglase kroz praćenje Vašeg korišćenja portala.\nKolačiće sa interneta preuzima Vaš internet pretraživač kada prvi put posetite portal. Sledeći put kada pristupite sajtu sa istog uređaja, kolačić i informacije u njemu se ili vraćaju portalu koji ih je prikupio (Kolačić prve strane) ili na neku drugu lokaciju kojoj pripada (Kolačić treće strane).\nProvajderi kolačića treće strane postavljaju kolačiće kada ste prijavljeni na njihove stranice i posetite naš portal. Mi nemamo uticaj na podešavanja kolačića na ovim veb-stranicama. Molimo Vas da posetite veb-sajtove trećih provajdera da biste dobili dodatne informacije o tome kako oni koriste kolačiće.\nKolačići prve i treće stane omogućavaju veb-sajtovima da prepoznaju da li ste, koristeći isti pretraživač, ranije pristupili našem sajtu i to onda u mnogim slučajevima utiče na prikazani sadržaj .Ako odbijete korišćenje svih kolačića, neće se koristiti ni kolačići prve niti kolačići treće strane. U tom slučaju, razlike između ova dva tipa kolačića neće postojati.\nU zavisnosti od roka trajanja, kolačići se dele na „trajne” ili „sesijske” kolačiće. Trajni kolačić je sačuvan na Vašem kompjuteru dok mu ne istekne rok ili dok ga ne ukolnite. Sesijski kolačić, s druge strane, se ukolni kada zatvorite svoj pretraživač. Pored prihvatanja kolačića, kada posetite naš portal na način kao što je opisano dalje u tekstu, generalno, možete da izaberete da li prihvatate kolačiće menjanjem postavki u Vašem pretraživaču.\nImate mogućnost da se složite sa upotrebom kolačića koji će Vam omogućiti da koristite sve funkcije našeg portala bez ograničenja prilikom posete našem sajtu. Ako odbijete upotrebu Striktno neophodnih kolačića, ovo može uticati na funkcionalnost i Vaše korisničko iskustvo dok koristite naš portal. Odbijanje drugih kolačića ne mora da utiče na Vaše korisničko iskustvo i funkcionalnost dok koristite naš portal.\nDeakitvacija i/ili uklanjanje kolačića preko Vašeg pretraživača\nPo potrebi, možete da promenite postavke kolačića u Vašem internet pretraživaču. Vaš internet pretraživač Vam omogućava da promenite podešavanja kolačića. Takva podešavanja se obično nalaze u meniju Vašeg internet pretraživača pod sledećim stavkama: „opcije“, „alati“ ili „preferencije“. Takođe, možete da se pogledate stavku „pomoć“ u meniju. Različiti pretraživači mogu da koriste različite mehanizme za onemogućavanje kolačića.Molimo da posetite sledeće linkove kako biste dobili više informacija o tome kako da upravljate podešavanjima kolačića:\nBeograd uživo ne kontroliše linkovane web lokacije van domena beograduzivo.rs i nije odgovorna za bilo koju od ovih lokacija ili njihov sadržaj.\nPrikazi proizvoda na beograduzivo.rs su kreirani u najboljoj nameri i ne predstavljaju nikakav vid prinude niti bilo koje opcije zavaravanja korisnika da bi kupio određeni proizvod. U tom kontekstu Beograd uživo ne snosi odgovornost za eventualne štete koje korisnik smatra da su nastale korišćenjem sadržaja ovog veb sajta.\nOnline naručivanje proizvoda se ne nalazi u domenu uslova korišćenja sajta beograduzivo.rs, obzirom da se proces naručivanja proizvoda preko interneta ne obavlja na ovoj veb lokaciji. Na sajtu beograduzivo.rs nalazi se samo link do veb lokacije na drugom internet domenu koja omogućuje online naručivanje proizvoda.


Prestigio najavljuje Multiboard Light, novu porodicu Multiboard uređaja\nPrestigio Multiboard Light serija predstavlja najnoviji dodatak portfoliju interaktivnih ekrana. Zahvaljujući novim Multiboard uređajima, korisnici će moći da kreiraju svoja sopstvena rešenja koja će zadovoljiti njihove specifične potrebe.\nUređaji iz nove Prestigio Multiboard Light porodice objedinjuju sve osnovne interaktivne funkcije za prezentacije, kolaboraciju i bežičnu komunikaciju. Oni će postati neizostavan deo pametnih sala za sastanke te učionica za interaktivno i daljinsko učenje.\nOdličan hardverski potencijal\nInteraktivne panele Multiboard Light pokreću Android operativni sistem i četvorojezgarni procesor sa maksimalnom frekvencijom od 2,8 GHz, što garantuje odlične performanse i brzinu.\nKao i kod svih ostalih Prestigio Multiboard modela, prikaz odnosno kvalitet slike privlače pažnju. Multiboard ekran osetljiv na dodir je najbolji u svojoj klasi i podržava 20 tačaka dodira i 10 tačaka pisanja, uključujući funkciju koja omogućava korisnicima da istovremeno pišu u dve različite boje. UHD 4K rezolucija pruža zapanjujuće duboke i stvarne slike. Uređaji imaju i posebne senzore za svetlost, koji im pomažu u prilagođavanju bilo kojim uslovima osvetljenja. Pored toga, velika osvetljenost i kontrast ekrana omogućavaju upotrebu uređaja čak i na jakom sunčevom svetlu.\nPovrh toga, nova porodica interaktivnih tabli opremljena je besprekornim audio sistemom, sa dva visokotonca i jednim niskotoncem (2.1 zvuk). Ovo pruža širi opseg frekvencija i okružuje publiku zadivljujućim virtuelnim zvukom, koji obezbeđuje vrhunsku udobnost prilikom preslušavanja audio sadržaja ili pridruživanja video ili audio konferenciji.\nJednostavno rešenje za zajedničke projekte\nPrestigio Multiboard Light ima više portova za povezivanje dodatnih uređaja, računarskih periferija i USB diskova. Važno je napomenuti da su neki od portova (uključujući USB Type-C) locirani na prednjoj ploči, omogućavajući korisnicima da sa maksimalnom lakoćom povežu ili napune bilo koji tip uređaja koji im je potreban za prezentacije ili video konferencije.\nInteraktivni paneli Multiboard Light se takođe mogu koristiti kao Wi-Fi pristupne tačke za brzo i lako deljenje mrežne veze.\nPodrška za personalizovana rešenja\nMultiboard Light uređaji dolaze sa preinstaliranim aplikacijama za pisanje, deljenje ekrana sa drugim uređajima, daljinsku kontrolu Multiboard-a i mnogo toga drugog. Glavna karakteristika nove porodice interaktivnih tabli i ključna prednost je podrška za dodatna rešenja. Ovo čini uređaje potpuno prilagodljivim potrebama korisnika. Na primer, ako je potrebno, Multiboard Light se po želji može nadograditi sa ugradnim računarom sa moćnim Intel® procesorom 10. generacije, a koji u sebi ima unapred instalirani Prestigio Multiboard softverski paket za poslovanje i obrazovanje, uključujući mozaBook Classroom SW sa besplatnom jednogodišnjom licencom. Pored toga, instaliranje licenciranog Windows OS-a na dodatni računar otvoriće još više mogućnosti za saradnju, a da ne pominjemo dopuštanje korisniku da instalira desktop verzije poznatih aplikacija za video konferencije i veb sastanke: Teams, Skype, Zoom i još mnogo toga.\nSavremeni dizajn i anti-vandal karakteristike\nInteraktivni Prestigio Multiboard Light paneli dolaze u dve najpopularnije veličine ekrana: 65 i 75 inča. A zahvaljujući modernom dizajnu, ovi uređaji će se vrlo lako uklopiti u bilo koje okruženje. Ne treba brinuti ni o sigurnosti uređaja: metalno kućište i kaljeno staklo obezbediće visok nivo zaštite od bilo kakvog spoljnog udara.\nPrestigio Multiboard Light je jednostavno i pristupačno rešenje koje u roku od samo nekoliko minuta pretvara bilo koju prostoriju u moderan interaktivni prostor!\nI na kraju, Prestigio kupce očekuje još jedan prijatan bonus: produženje podrazumevane garancije sa jedne na tri godine!


Ukrajina navodno koristi tehnologiju Clearview AI | PC Press\nUkrajina navodno koristi tehnologiju Clearview AI\n16. mart 2022. 15. mart 2022. Nenad Gajic\nKompanija je saopštila da bi kontroverzni sistem mogao da se koristi na kontrolnim punktovima i za identifikaciju mrtvih.\nUkrajna koristiti kontroverznu tehnologiju?\nUkrajina će koristiti tehnologiju za prepoznavanje lica Clearview AI u svrhe kao što je identifikacija ruskih vojnika, tvrdi njen izvršni direktor. Prema izveštaju Reuters-a kompanija je ponudila ukrajinskom ministarstvu odbrane besplatan pristup svom sistemu nakon invazije Rusije.\nPrema izveštaju, kompanija je sugerisala da bi Ukrajina mogla da koristi tehnologiju za ponovno spajanje izbeglica sa članovima porodice, borbu protiv dezinformacija, procenu na kontrolnim punktovima, da li je neka osoba od interesa i za identifikaciju mrtvih tela. Kompanija nije ponudila svoju tehnologiju Rusiji.\nZvaničnici Ukrajine su ranije sugerisali da razmišljaju o korišćenju ove tehnologije.\nNije jasno za šta tačno Ukrajina koristi sistem, rekao je direktor kompanije Ton-That, napominjući da ne bi trebalo da se koristi kao jedino sredstvo identifikacije. On i savetnik Lee Wolosky su tvrdili da druge ukrajinske vladine agencije planiraju da počnu da koriste ovu tehnologiju u narednim danima.\nTon-That je rekao da Clearview ima pristup više od 2 milijarde fotografija iz VKontakte, ruskog servisa društvenih medija, i više od 10 milijardi slika ukupno u svojoj bazi podataka.\nKontroverzna tehnologija našla se na udaru kritika sa mnogih strana tokom poslednjih nekoliko godina. Ovog meseca Italija je kaznila kompaniju sa 20 miliona evra (27,9 miliona dolara) i naredila joj da izbriše slike italijanskih državljana. Velika Britanija je u novembru privremeno kaznila Clearview sa 17 miliona funti (22,6 miliona dolara) zbog kršenja zakona o zaštiti podataka.\nKanada, Australija i Francuska su među zemljama koje su tražile od kompanije da izbriše slike svojih stanovnika i građana. Kompanija se takođe suočava sa tužbama za privatnost u SAD, gde su zakonodavci pozvali savezne agencije da prestanu da koriste ovu tehnologiju. Meta, Google, Venmo, Twitter i druge platforme su zahtevale da Clearview prestane da koristi slike sa njihovih platformi.\nTagovi: Clearview AI, prepoznavanje lica, Rusija, Ukrajna\n← Bela kuća dala prvi nalog za digitalnu valutu\nGenerali ostvario rekordne rezultate →


Dan online - Sport: Zlatni Azuri prikupljaju pomoć za oboljele - 2020-03-17\nSport AKCIJA IZAZVANA PANDEMIJOM KORONAVIRUSA Zlatni Azuri prikupljaju pomoć za oboljele\nPoslednja su generacija italijanske fudbalske reprezentacije koja je osvojila titulu - predvođeni Marćelo Lipijem, u Njemačkoj su postali svjetski šampioni. Nakon toga, nijedna seniorska selekcija Italije nije napravila takav rezultat, ni sličan - poslednjih 14 godina bile su vrlo siromašne trofejima.\nTadašnju generaciju predvodio je Fabio Kanavaro, legendarni defanzivac Juventusa koji je sa kapitenskom trakom oko ruke podigao pehar namijenjen šampionu svijeta, popularnu Boginju.\nDanas se Italija suočava sa jednom od najvećih pošasti u modernoj eri čovječanstva - koronavirus je prosto odsjekao ovu zemlju od ostatka Evrope i svijeta. Ogroman broj oboljelih, procenat umrlih veći nego u bilo kojem kraju svijeta, od sedme sile Evrope napravili su žarište pandemije.\nFabio Kanavaro, piše Gazeta Delo Sport, odlučio se da pokrene akciju prikupljanja pomoći za oboljele od koronavirusa a u kojoj će učestvovati svi njegovi saigrači iz generacija koja je u Berlinu 2006. godine osvojila titulu.\n- Zajedno sa svojim saigračima, svjetskim šampionima iz 2006. godine ponovo izlazimo na teren kako bismo pobijedili novi izazov. Prikupljamo sredstava za Crveni krst za oboljele od koronavirusa, kako bismo pomogli našoj zemlji u teškoj situaciji. I vi ste dio našeg tima, zajedno možemo da pobijedimo, rekao je Kanavaro.


► Vlada Kosova: Presuda Mladiću pobeda međunarodne pravde i satisfakcija za\n22.11.2017 | 18:05h ► 20:17h Priština\nVlada Kosova ocenila je danas da presuda ratnom komandantu Vojske Republike Srpske Ratku Mladiću, kojom je osuđen na doživotnu kaznu zatvora, predstavlja pobedu međunarodne pravde i satisfakciju za žrtve rata u Bosni i Hercegovini i da je vlast predsednika Jugoslavije Slobodana Miloševića primenila iste oblike zločina, za koje je Mladić osuđen, i na Kosovu.\n"Vlada i narod Kosova ovim povodom, podsećaju svetsku javnost da su režim Slobodana Miloševića i njegovi generali takođe primenili i na Kosovu sve oblike zločina opisane u optužnici protiv Mladića", navodi se u saopštenju Vlade Kosova povodom presude Mladiću.\nKako se navodi, "Miloševićeva Srbija" ubila je 11.000 albanskih civila na Kosovu, spalila i uništila 130.000 kuća, uzela kao taoce još 4.000 ljudi, koristila kao ratno oruđe silovanje hiljada žena, i na kraju je deportovala oko 800.000 Albanaca sa Kosova.\n"Vlada Kosova smatra da je suviše jeziv signal za generacije koje dolaze, tendencija rehabilitacije ratnih zločinaca, bilo kroz njihovo pretvaranje u heroje, bilo kroz njihovu rehabilitaciju, tako što ih se predlaže za predavače na vojnim akademijama", ocenjuje se u saopštenju.\nU saopštenju se dodaje da poruka koju je danas preneo Haški tribunal "treba da služi pre svega vladama u regionu da se smelo suočavaju sa prošlošću i da pokažu više odlučnosti da kažu ne etno-nacionalističkim politikama, kao i da podstiču više razumevanja prema žrtvama, bez obzira na njihovo poreklo".\n"Ova presuda Haškog tribunala treba da posluži kao podsetnik vladama u regionu da definitivno odustaju od nasilja u rešavanju otvorenih pitanja i da se usmere ka pomirenju, priznavanju i poštovanju međusobnih vrednosti, da bi se ohrabrilo prihvatanje zajedničkih evropskih vrednosti i da bi se podstakla težnja naroda regiona ka evropskim i evroatlantskim integracijama", navodi se u saopštenju.\nPredsednik Kosova Hašim Tači ocenio je danas da je presuda Haškog tribunala bivšem komandantu Vojske Republike Srpske Ratku Mladiću značajna za sigurnost i pravdu prema žrtvama.\n"Mislimo danas o Srebrenici. Mi takođe treba da obezbedimo da autori dela i podstrekači genocidnih ideologija nastave da plaćaju za zlo koje su izvršili iz Beograda", napisao je Tači na svom Tviter nalogu.\nHaški tribunal ranije danas prvostepeno je osudio bivšeg komandanta Vojske Republike Srpske Ratka Mladića na doživotnu zatvorsku kaznu zbog genocida u Srebrenici i zločina protiv čovečnosti nad Muslimanima i Hrvatima tokom rata u Bosni i Hercegovini.\nMinistri spoljnih poslova zemalja članica NATO-a na današnjem sastanku u Briselu dali su zeleno svetlo za aktivaciju Akcionog plana za članstvo BiH u NATO-u (MAP).Za ispunjavanje obaveza iz...


Sejdinović: 'Medijima vladaju političari i kriminalci'\n"Dokument u koji smo imali uvida, a koji je bio radna verzija medijske Strategije, u toj meri je katastrofalan da bi čak i za ovakvu vlast, improvizatorsku i neprijateljski nastrojenu prema medijima i medijskim slobodama, on bio neviđeni blam da je obelodanjen. Naravno da su reakcije sa Zapada potpomogle odluku da se obustavi rad na njoj, ali, nadam se, i negativna reakcija relevantnih novinarskih i medijskih udruženja."\nOvo je komentar za Al Jazeeru Nedima Sejdinovića, predsjednika Nezavisnog udruženja novinara Vojvodine i urednika portala Autonomija, na vijest da je zaustavljena izrada medijske strategije Srbije do 2023. godine, kako je saopšteno, "posle konsultacija premijerke Ane Brnabić sa predsjednikom Aleksandrom Vučićem".\n"Valja preživeti naredni period i nadati se da ćemo dobiti nekakav valjan dokument. Istovremeno, treba imati u vidu da on neće, makar bio savršen, unaprediti medijsku scenu u zemlji u kojoj ne postoje institucije i vladavina zakona i u kojoj medijima vladaju političari i kriminalci", ocjenjuje Sejdinović.\nSuša: 'Cenzura je državni projekat'\n"Svako menjanje je išlo nagore. Svakim menjenjem prava koja su data ranije bila su suspendovana", kaže Suša.\nOna dodaje i da "nije nikakvo iznenađenje ni ovo što se sad dešava sa medijskom strategijom, koja je trebalo da bude usvojena još u junu 2015, pa 2016, pa je odloženo, pa 2017, pa je odloženo, iako svi znamo da su ključna novinarska udruženja izašla iz te radne grupe. Nas je iskustvo naučilo da, kad uradite predlog zakona, on ode na vladu, a u javnoj raspravi se pojavi verzija koja nema veze sa onim što ste vi radili mesece i mesece."\n"To je samo vidljivi deo cenzure, gušenja medija i svih nezavisnih institucija, što je u Srbiji odavno državni projekat", tvrdi Suša.\n"Biće objavljen kada prođe nadležne državne službe", rekao je on.\nO tome u kakvoj je klimi pripremana medijska strategija svjedoče i riječi Vladana Vukosavljevića, koji je odmah nakon što je sjeo u fotelju ministra kulture i informisanja, sredinom 2016, najavio da će nova medijska strategija biti donijeta za šest mjeseci. Njegova izjava da povlačenje države iz vlasništva u medijima nije "nužno svugde i u svakoj prilici" i obećanje da će maksimalno djelovati na suzbijanju "telesne i jezičke pornografije u medijima", te riješiti pitanje Tanjuga, Politike i Večernjih novosti direktno je u suprotnosti sa evropskim standardom da svi mediji, osim javnih servisa, moraju da budu u privatnom vlasništvu.\nFabrizi: 'Nema napretka na polju medijskih sloboda'\nOnda se oglasio ambasador Sem Fabrizi, šef Delegacije EU-a u Beogradu, i sve se okrenulo tumbe. Nakon izvještaja Evropske komisije da "nema napretka" u medijskom prostoru Srbije (što je jedna od glavnih kočnica da Srbija otvori poglavlja 23 i 24 o vladavini prava i slobodi medija u pristupnim pregovorima sa Briselom), Fabrizi je premijerki Brnabić uručio dugo najavljivani izvještaj EK-a, koji, gle čuda, baš stanje u medijima sasvim tačno percipira kao nazadovanje u odnosu na prethodni.\nOna je prenijela i osnovnu poruku da "država želi da se povuče iz medija i da ne želi veće učešće u medijima". Rekla je i da je to bio osnovni razlog za zaustavljanje medijske strategije "zato što su se pojavili razni komentari i zato što smo dobili kritike od strane međunarodnih organizacija i domaćih stručnjaka".\n'Hajmo, Jovo, nanovo', zadatak za Anu Brnabić\nKako će se ona sa ovim zadatkom, "'Ajmo, Jovo, nanovo", izboriti ostaje da se nagađa jer u trouglu između države, svijeta medija i same Evropske unije nešto debelo odavno ne štima, samo što je sada, izgleda, vrag odnio šalu jer se svakovrsnog đubreta nakupilo toliko da prosto ne može da se gurne pod tepih.


Slobodna Hercegovina » Nova prepucavanja Vučurevića i Petrovića (video)\nIyvor: Trebinje danas\nFoto: Trebinje danas\n“Zbog krize koju proizvodi gradonačelnik Slavko Vučurević i zbog ugroženosti rada Skupštine, izgleda da ćemo morati ići na lokalne izbore i mi smo spremni da sa građanima nastavimo dalje sa radom”, rekao je novinarima Petrović, komantarišući današnji prekid sjednice Skupštine Grada nakon nekoliko tačaka dnevnog reda.\nIstičući da zvanično nije dato obrazloženje za prekid sjednice, Petrović je istakao da je trebinjski SNSD već najavljivao ovakvu krizu i da je očigledno da je sjednica prekinuta zbog neslaganja o određenim kadrovskim rješenjima, te “preraspodjele kolača” unutar skupštinske većine.\nLuka Petrovic: SNSD spreman da vlada Trebinjem\n“Očigledno nedostaje javnih ustanova i direktorskih fotelja, a ako u narednom periodu oforme neke od takvih ustanova i podmire pojedine apetite, možda će se i nastaviti neka mučna vlast u ovom gradu”, rekao je Petrović i dodao da se “ruši kula od karata”.\nGradonačelnik Trebinja Slavko Vučurević rekao je da su Pertroviću “svojstvene spletke i kriminal” i poručio mu da bi “bilo pošteno da vrati trebinjskoj omladini 2.000.000 koje je napravio u FK `Leotaru”.\n“Po hrišćanskom zakonu trebalo bi da bude u 40-dnevnom mirovanju zbog smrti oca, pa ako neće zbog sebe i svoje djece trebalo bi da oda pijetet svom ocu, i da se ne bavi lažima i insinuacijama već da se posveti dužnom pažnjom prema onom koga je izgubio u svojoj porodici”, rekao je Vučurević.\nNa lične Vučurevićeve uvrede, Petrović je Srni rekao da je užasnut “prostaklukom i patologijom tog čovjeka”. SRNA


Fastum gel – upotreba i cena\nYou are here: Home » Ishrana & zdravlje » Fastum gel – upotreba i cena\nŠta je Fastum gel i koja je njegova osnovna primena u terapijske svrhe?\nFastum gel je lek iz grupe takozvanih nesteroidnih anti-inflamatornih lekova (NSAIL), koji ima kao aktivnu supstancu ketoprofen.\nPrimena leka koji je u formi gela je spoljašnja i lokalna, a indikovana je u slučaju bolova, kao i povreda i zapaljenskih i nezapaljenskih oboljenja mišićnog i koštano zglobnog sistema.\nTakođe je poznato da primena Fastum gela ima efekta u slučaju akutno nastalih povreda mišića i koštanog sistema, kakva su istegnuća, uganuća, nagnječenja i slično.\nNa koji način se primenjuje Fastum gel i kako se pravilno dozira?\nKako je ranije i navedeno, pomenuti lek se primenjuje samo lokalno i isključivo služi za spoljnu upotrebu.\nNaime, lek koji se nalazi u formi gela, nanosi se na predeo koji je povređen i to na kožu u tankom sloju, do tri puta u toku dana.\nPrilikom nanošenja gela, važno je znati da se ne sme upotrebiti ako je koža oštećena odnosno postoji neka otvorena rana, sekotina ili oštećenje barijernih slojeva kože.\nDakle, na neoštećenoj i suvoj koži lek lagano umasira kružnim pokretima kako bi se aktivna supstanca, pomenuti ketoprofen, brže resorbovala u krvotok.\nKako se Fastum gel nalazi u različitim pakovanjima, odnosno ili u aluminijumskoj tubici ili u pakovanju sa aplikatorom (takozvani višedozni kontejner), potrebno je napomenuti i kako se on dozira u ova dva slučaja.\nKada je lek u aluminijumskj tubi, tada se on dozira tako što se prilikom svake primene nanosi gel u dužini od 5-10 cm, što je prosečna količina aktivne supstance ketoprofena od 100-200 miligrama.\nU slučaju da je lek upakovan u pomenutom višedoznom kontejneru, on se dosta lakše aplicira i potrebno je da se pumpica samo dva puta pritisne i to je doza koja je potrebna za jednu primenu leka.\nKada je lek Fastum gel kontraindikovan za primenu?\nKako je aktivna supstanca Fastum gela ketoprofen, onda postoje i stanja i situacije kada je on kontraindikovan za primenu, bilo da su u pitanju prethodna hronična oboljenja ili uopšte stanja kada se lek iz grupe NSAIL ne primenjuje.\nPre svega je bitno da se prestane sa primenom leka ako se jave akutne reakcije preosetljivosti na UV zračenje, odnosno takozvane fotosenzitivne manifestacije, ili da se lek ne koristi ako je ranije bilo takvih pojava.\nUkoliko je neko alergičan na bilo koji lek iz grupe NSAIL ili na preparate iz grupe salicilata, ne treba da primenjuje Fastum gel, već alternativne lekove koji sadrže aktivne supstance drugog farmaceutskog tipa.\nFastum gel ne treba da koriste ni osobe koje imaju alergiju na lekove kakvi su tiaprofenska kiselina, fenofibrat ili acetilsalicilna kiselina.\nPojava alergijskih manifestacija bilo na koži po tipu urtikarije, ili generalizovanih oblika kakve su alergijski rinitis odnosno astma, ubraja se takođe u kontraindikacije za primenu Fastum gela.\nPrilikom primene Fastum gela, kao i 15 dana nakon prestanka terapije je kontraindikovano sunčanje i bilo kakvo izlaganje UV zračenju jer lek kako je poznato i napomenuto ima svojstvo da izazove reakcije fotosenzitivnosti.\nKada su osobe alergične ili preosetljive na pomoćne suspstance koje se pored ketoprofena nalaze u Fastum gelu, on je takođe kontraindikovan za primenu.\nKetoprofen kao aktivni sastojak Fastum gela, ne primenjuje se u slučaju bilo kakvih oštećenja kože, pa je tako kontraindikacija za primenu leka postojanje ekcema, dermatitisa, rana i sekotina, akni i bubuljica ili infekcija kože uopšteno.\nFastum gel se posebno oprezno mora upotrebljavati kod trudnoće i dojenja, i nije preporučljivo da se uopšte koristi tokom trećeg trimestra trudnoće kao ni u dojenačkom periodu.\nPoseban oprez prilikom primene pomenutog leka, mada je on samo za spoljašnju i lokalnu upotrebu, treba da se preporuči osobama koje imaju bilo kakav vid poremećaja u radu jetre, srca i bubrega.\nKakva su moguća neželjena dejstva kod primene Fastum gela?\nPre svega je na početku važno napomenuti da neželjeni efekti primene Fastum gela mogu da budu sistemski ili lokalni, a nejčešći će biti i nabrojani u nastavku teksta koji sledi.\nKao najpoznatiji i daleko najučestaliji lokalni neželjeni efekat primene Fastum gela, javlja se ospa na koži, koja zahteva da se obustavi aplikovanje leka.\nKada se dogodi predoziranje lekom ili se terapija produži na period duži od dve nedelje, može da nastane reakcija po tipu kontaktnog dermatitisa.\nObavezno je tokom primene Fastum gela izbegavati izlaganje sunčevim zracima, kao i odlazak u solarijum jer UV radijacija u kombinaciji sa ketoprofenom izaziva fotosenzitivne reakcije na koži.\nOd sistemskih manifestacija kod primene Fastum gela, mogu da se dese pre svega alergijska astma i alergijske reakcije po tipu preosetljivosti, ali su one po pravilu posledica predoziranja ili prekoračenja vremenski ograničenog roka primene leka.\nKako aktivna upstanca Fastum gela, poznata kao ketoprofen spada u nesteroidne antireumatike, poseban oprez je potreban kod pacijenata koji imaju ulkus na želucu ili neku od inflamatornih bolesti creva.\nNaime, poznato je da svi lekovi iz grupe NSAIL oštećuju sluznicu digestivnog trakta i izazivaju okultna krvarenja, pa je zato potreban poseban oprez kod prethodnog ili akutnog poremećaja na sluznici želuca i/ili creva.\nTakođe je dobro znana i činjenica da lekovi koji se nazivaju NSAIL imaju uticaj na funkciju trombocita, te se moraju vrlo oprezno primenjivti kod onih pacijenata koji imaju krvna oboljenja kakva su hemoragijska dijateza i hemofilija.\nPosebno neželjeno dejstvo kod primene Fastum gela, koje jeste retko ali je i po život opasno, jeste intrakranijalno krvarenje zbog smanjene agregacije krvnih pločica ili trombocita, koju izaziva ketoprofen.\nSa godinama starosti, povećava se broj neželjenih dejstava Fastum gela, pa stariji od 65 godina ne treba da primenjuju lek bez prethodne konsultacije sa lekarom ili farmaceutom.\nAko se desi da je potrebno da se terapija Fastum gelom produži na period od preko dve nedelje, mora da se redovno prati stanje pacijenta uz kontrolisanje opštih parametara zdravlja organizma i funkcija glavnih sistema i organa.\nOpšte preporuke prilikom primene i lokalnog aplikovanja Fastum gela\nVažno je da se naglasi da se obavezno nakon primene Fastum gela moraju dobro oprati ruke vodom i sapunom, kako se ne bi desilo da on slučajno dođe u kontakt sa očima, ili sa sluznicom nosne i usne duplje.\nPosebna napomena se odnosi na nužan prekid terapije ako dođe do nastanka ospe po koži, kao i ako se lek primenjuje istovremeno sa preparatima koji sadrže oktokrilen kao aktivnu supstancu, a koji sa ketoprofenom lako intereaguje.\nU toku terapije Fastum gelom kao i 15 dana nakon završetka lečenja, preporuka je da se izbegava direktno izlaganje UV zracima, te da se tretirana regija zaštiti ili odećom ili gazom, ali se nikako ne sme koristiti zavoj ili gaza tokom terapije Fastum gelom.\nIako nije dovoljno ispitano koliko je lek Fastum gel bezbedan za primenu kod dece, on se nikako ne daje mlađima od 12 godina, ali se smatra takođe da ga ne treba primenjivati u ovom uzrastu, pre svega zbog mogućih toksičnih reakcija i razvoja preosetljivosti.\nPosebno rizičan deo populacije su osobe koje imaju prethodnu astmu vezanu sa hroničnim rino-sinuzitisom, jer su oni daleko osetljiviji na dejstvo NSAIL i salicilata, te puno češće dolazi do nastanka alergijskih reakcija sistemskog ili lokalnog tipa.\nPrimena Fastum gela u periodu trudnoće i dojenja nije striktno zabranjena (osim u trećem trimestru kada je čak i kontraindikovana), ali se ni ne preporučuje jer se lek verovatno izlučuje putem mleka kod dojilja, i dolazi do ploda preko placentnog krvotoka.\nPoznato je da ketoprofen kao lek iz grupe inhibitora prostaglandina, kod fetusa u trećem trimestru trudnoće deluje toksično na srce, pluća i bubrege.\nPovezanost primene Fastum gela sa motoričkim funkcijama u uslovima vožnje i rada na rizičnim poslovima nije utvrđena.\nIako je mala verovatnoća da se desi predoziranje lekom kada se on primenjuje lokalno i preko kože, ipak ako u organizam dospe veća količina aktivne supstance, postoji čitav niz nuspojava.\nNaime, ako se dogodi da zbog predoziranja Fastum gelom nastanu neke sistemske neželjene reakcije toksičnosti, onda se postupa kao u slučaju trovanja antiflogisticima.\nLek se iz organizma izlučuje pre svega preko bubrega u formi glukuronske kiselina, i to u prva 24h nakon aplikacije, kada se izluči oko 90% aktivne supstance, pa je zato važno da se prati renalna funkcija.\nGde se može kupiti Fastum gel i koja je njegova cena?\nKako je ranije i navedeno, Fastum gel kao osnovnu aktivnu supstancu sadrži ketoprofen, a pomoćne materije su voda, eterična ulja lavande i cveta narandže, etanol, karboksipolimetilen i trietanolamin.\nFastum gel se upotrebljava kao sredstvo za ublažavanje bolova i grčeva u mišićima, kao i kod stanja i povreda koštano zglobnog sistema koje prati bol, mada se može upotrebiti i za eliminisanje bola kod menstrualnog ciklusa i nakon nekih hirurških intervencija (napomena je da se lek nikada ne nanosi na ranu ili oštećenu kožu).\nLek se nalazi u formi gela sa 2,5% aktivne supstance, i pakuje se u aluminijumske tube od 50 gr ili u dozni kontrjner radi lakše aplikacije.\nInače je cena Fastum gela oko 400 dinara, a može da se kupi samo uz lekarski recept, i treba da se ispoštuju preporuke izabranog lekara i o doziranju i načinu primene uopšteno.\nKada su u pitanju neželjena dejstva, moguće je da se Fastum gel kombinuje u terapiji sa omeprazolom, da bi se zaštitila sluznica digestivnog trakta i prevenirao nastanak neželjenih reakcija.\nGeneralno razmatrano, potrebno je da se pre primene leka kao i u slučaju pojave neke od neželjenih reakcija, svako posavetuje sa izabranim lekarom, jer se bez recepta on ne može ni kupiti u apotekama.


OPĆINA CENTAR Veliko interesovanje za besplatnu školu tenisa za osobe starije od 35 godina\nVeć u prvoj sedmici za ovaj projekt interes je iskazao veliki broj građana\nBesplatna škola tenisa za osobe starije od 35 godina, namijenjena stanovnicima Općine Centar, započela je s realizacijom 1. augusta na teniskim terenima na Koševu.\nVeć u prvoj sedmici za ovaj projekt interes je iskazao veliki broj građana, što ujedno pokazuje i opravdanost projekta kojeg realizira JU "Centar za sport i rekreaciju" čiji je osnivač Općina Centar. Prema predviđenom programu i dinamici rada časovi se održavaju tri puta sedmično i to utorkom i četvrtkom u 21 sat i nedjeljom u 10 sati, saopćeno je iz Općine Centar.\n- Na naše veliko iznenađenje interesovanje za ovaj projekt je zaista veliko. Već u prvoj sedmici imamo oko 80 prijava, a očekujemo prijave i u narednim danima. Prvobitno smo planirali da se treninzi odvijaju tri puta sedmično, ali zbog velikog interesovanja broj treninga će sigurno biti povećan. Prijavljene smo podijelili u grupe od po 12 polaznika kako bismo ispoštovali preporuke kriznih štabova i održali distancu zbog sprječavanja širenja koronavirusa, pojasnio je trener Damir Jusufbegović.\nTakođer, u okviru projekta "365 sport plus" koji finansira Općina Centar, već nekoliko godina realizira se i projekt besplatne škole tenisa za osnovce. U proteklom periodu Općina Centar izdvojila je značajna finansijska sredstva za modernizaciju teniskih terena na lokalitetu sportskog kompleksa Koševo, a u toku je i priprema planske dokumentacije za izgradnju najmodernijeg teniskog centra na lokalitetu Betanije, u najvećoj gradskoj zelenoj rekreativnoj zoni.\nBesplatna škola tenisa Općina Centar JU Centar za sport i rekreaciju


OMOGUĆENO TESTIRANJE NA KORONAVIRUS NA LIČNI ZAHTEV GRAĐANA\nTestiranje na lični zahtev građana počelo je prošle nedelje, a brisevi se uzimaju u institutima i zavodima za javno zdravlje, kao i u domovima zdravlja.\nTest na lični zahtev košta 6.000 dinara, uplaćuje se na jedinstveni žiro-račun koji se može naći na veb-sajtu https://covid19.rs/, kao i na veb-sajtu Republičkog fonda za zdravstveno osiguranje.\nTermin za testiranje građani mogu zakazati pozivom na broj telefona: 011/362-0000. Vreme čekanja na rezultat je od 24 sata do 48 sati od uzimanja brisa. PCR test važi 72 sata od momenta izdavanja potvrde.\nGrađani mogu preuzimati rezultate elektronskim putem posredstvom Portala eZdravlje i Portala eUprave Vlade Republike Srbije ili u zdravstvenoj ustanovi u kojoj je izvršeno uzimanje brisa. Za strane državljane, rezultat može biti poslat i na imejl adresu od strane nadležnog instituta/zavoda za javno zdravlje."\nIzvor: Vebsajt Vlade, 22.05.2020.


Italijani planiraju izgradnju fabrike aluminijumskih cevi u Jagodini - Početak radova najverovatnije u maju 2017. - Edukaplus\nItalijani planiraju izgradnju fabrike aluminijumskih cevi u Jagodini – Početak radova najverovatnije u maju 2017.\nEduka plus 23. marta 2017.\tVesti ostavite komentar 206 pregleda\nPredsednik Skupštine grada Jagodine Dragan Marković Palma najavio je da će za oko 45 dana još jedna italijanska kompanija početi izgradnju fabrike.\nKako je istakao, očekuje se izgradnja fabrike za proizvodnju aluminijumskih cevi u kojoj će biti zaposleno 400 radnika. U Jagodini već rade fabrike četiri kompanije iz Italije i zapošljavaju više od 1.000 radnika, a ovo će biti peta.\n– U startu će zaposliti 150 radnika, a kasnije još 250 – rekao je Marković novinarima.\nMarković je istakao da novi investitor „ima nameru da proširi delatnost na proizvodnju i preradu povrća, a to znači da će poljoprivrednici Jagodine i Pomoravlja, koji žele da proizvode povrće u plastenicima, imati sigurnog kupca i zagarantovanu cenu“.\nKako je naveo, na taj način će indirektno biti zaposleno 2.500 do 3.000 ljudi.\naluminijumske cevi fabrika posao\t2017-03-23\nTagovialuminijumske cevi fabrika posao\nprethodni Čamci braće Nikolić stigli i do Letonije – Đena Ship iz Mačvanske Mitrovice planira izgradnju novog pogona za proizvodnju aluminijskih plovila\nnaredni Ubisoft otvorio studio u Beogradu – Posao za još 20 programera i dizajnera do kraja 2017. godine


Home / Magazin / Prošle godine u BiH 15,7 odsto nezaposlenih\nBy eSrebrenica.ba on 16. February 2020.@esrebrenica\nMinistar civilnih poslova postavila je kreiranje ambijenta saradnje i uvažavanja kao prioritet u radu Ministarstva u njenom mandatu. “Samo zajedničkim nastojanjima možemo očekivati dobrobit za svako polje posebno, pa tako i za BiH”, rekla je Gudeljevićeva.\n“Aktuelna situacija s virusom korona pokazala je da imamo spremnost i kapacitete da odgovorimo na ovakve izazove”, podsjetila je Gudeljevićeva i dodala da su sve nadležne institucije u stalnom kontaktu i realizuju mjere u skladu s procjenom trenutne situacije.\n“Ohrabruje i dalja kontinuirana komunikacija zdravstvenih institucija u BiH sa Svjetskom zdravstvenom organizacijom i Evropskiim centrom za prevenciju i kontrolu bolesti”, rekla je Gudeljevićeva.\n“Naučnoistraživačka djelatnost u zakonodavnom i organizacionom smislu je u nadležnosti entiteta i regulisana je posebnim entitetskim zakonima”, objasnila je Gudeljevićeva.\nMinistar civilnih poslova je kao najvažniji zadatak istakla uređivanje odnosa na unutrašnjem planu. “Moramo ohrabriti međusobno povjerenje, čiji izostanak je najlošiji saputnik na putu razvoja BiH”, rekla je Gudeljevićeva.


Paketi sa hranom dostavljeni svim korisnicima - Grad Prokuplje\nVoćari koriste lepo vreme za rezidbu\nPrva ovogodišnja akcija podele paketa sa hranom, privodi se kraju, a kako navode nadležni u Crvenom krstu u Prokuplju, veći deo ove humanitarne pomoći, distribuiran je korisnicima na seoskom području.\n-Naše ekipe svakodnevno su na terenu i u saradnji sa predstavnicima mesnih zajednica, dostavljaju pakete najugroženijim građanima. Tokom protekle nedelje, pomoć u osnovnim životnim namirnicama, stigla je i do najudaljenijih prokupačkih sela. Naši volonteri su iskoristili zimski raspust i slobodno vreme posvetili humanitarnom radu. Zajedno sa zaposlenima u Crvenom krstu, obišli su sva prokupačka sela i maksimalno pomogli da se ova akcija što uspešnije sprovede, rekao je sekretar Crvenog krsta u Prokuplju Dragan Subotić.\nPrema njegovim rečima, sredstva za nabavku humanitarnih paketa, obezbeđena su iz budžeta Grada Prokuplja.


"Beskrajno sam ponosan na naše medicinske sestre, koje rame uz rame sa našim lekarima, svaki dan biju herojske bitke za život i zdravlje naših ljudi", poručio je Vučić na instagram profilu "Budućnostsrbije".\n"Čestitam Međunarodni dan medicinskih sestara. Hvala vam na svemu", poručio je predsednik Srbije.\nBrnabić medicinskim sestrama i tehničarima: Srbija >> Pročitaj celu vest na sajtu Radio Televizija Vojvodine << se ponosi vama\nPredsednica vlade Srbije Ana Brnabić čestitala je danas međunarodni dan medicinskih sestara, uz poruku da su one, kao i medicinski tehničari, heroji kojima se ponosi cela Srbija.\n"Velika zahvalnost i poštovanje za sav rad, trud i požrtvovanost, našim medicinskim sestrama i tehničarima, a posebno za vaš doprinos u lečenju pacijenata od Kovid 19", poručila je na svom Instagram profilu.\n"Vi ste naši heroji, podrška našim lekarima, pacijentima i važna karika u svim segmentima zdravstva. Srbija se ponosi vama, danas je vaš dan", dodala je Brnabić.


CeMI danas predao spisak sa 1,4 hiljade posmatrača - Centar za monitoring i istraživanje (CeMI)\nCentar za monitoring i istraživanje (CeMI) predao je danas Državnoj izbornoj komisiji spisak od 1400 posmatrača za akreditaciju, koji su se prijavili za građansko nadgledanje parlamentarnih izbora zakazanih za 16. oktobar, saopštio je šef posmatračke misije CeMI, Đuro Stojanović.\nOn je kazao da to predstavlja najveću posmatračku misiju u Crnoj Gori i jednu od najvećih koje je ta organizacija radila – „po broju posmatrača, složenosti i ozbiljnosti pristupa, najsličniju misiji Referendum -2006“.\n„Naš cilj je da budemo na oko 1200 biračkih mjesta. Potrudićemo se da sva dostupna biračka mjesta imaju posmatrače CeMI-ja“, rekao je Stojanović.\nPored kratkoročnih posmatrača, CeMI će imati i mobilne timove koji će obilaziti biračka mjesta.\n„Takođe, imamo i dugoročne posmatrače, koji već duži period obilaze kako opštinske izborne komisije, tako i političke partije i medije. Tako da će to biti jedan veliki tim, koji će u toku samog izbornog dana pokušati da ustanovi sve nepravilnosti koje se dešavaju“, naveo je Stojanović.\nCeMI će primjenjivati dvije metode obrade podataka i to parcijalno prebrojavanje glasova metodom reprezentativnog uzorka (PPVT) I paralelno prebrojavanje glasova (PVT).\n„Kao prvo, mi ćemo sa određenog uzorka, kako bi dobili brze rezultate, prikupljati informacije od zatvaranja biračkih mjesta i što je moguće ranije dobiti prve projekcije rezultata izbora. Takođe ćemo obrađivati informacije i PVT metodom – metodom sa svih biračkih mjesta“, kazao je Stojanović.\nOn je rekao da će se CeMI truditi da, nakon objave procjene rezultata sa uzorka, nastavi sa prikupljanjem podataka i te procjene verifikuje sa, kako je naveo, informacijama koje budu dobili sa svih dostupnih biračkih mjesta.\n„Uvijek podaci sa određenih biračkih mjesta stignu preko noći ili dođe do određenih problema, tako da možemo govoriti o nekih 99 odsto biračkih mjesta za koje očekujemo da ćemo imati informaciju tokom izbornog dana“, ukazao je Stojanović.\nU toku izbornog dana CeMI će imati redovne pres konferencije i javnost obavještavati o izlazosti, nepravilnostima, trendovima glasanja i na kraju o projekciji rezultata.\n„Pres konferencije će biti o otvaranju biračkih mjesta, da li su sva biračka mjesta otvorena, da li je sve u redu na biračkim mjestima, izlaznosti, mogućim nepravilnostima, a po zatvaranju od biračkih mjesta, biće izvještaji o procjeni rezultata“, precizirao je on.\nStojanović je istakao da će sve informacije o toku izbornog dana biti dostupne na posebnom veb sajtu CeMI-ja.\n„Na tom veb sajtu ćete imati informacije kako o rezultatima sadašnjih informacija tako i niz drugih informacija o ranijim izborima, parlamentarnim, predsjedničkim, referendumu, tako i o nepravilnositma i izlaznostima tokom dana“, naveo je Stojanović.\nSvi ti podaci će, kako je dodao, biti dostupni na CeMI-jevim nalozima na Facebook-u, Twitter-u.\nStojanović je kazao da je cilj CeMI- ja da da projekcije rezultata koji su sigurni.\n„Ponosimo se time da način na koji obrađujemo podatke i način na koji ih saopštavamo javnosti su rezultati koji jako malo odstupaju od onih koji su na kraju izborne noći“, istakao je Stojanović.\nKako je poručio, u CeMI-ju će se truditi da budu transparentni i da će sve informacije koje budu imali podijeliti sa javnosti.\n„Rezultate praralnog prebrojavanja glasova možemo očekivati relativno brzo, dok će rezultati sa svih biračkih mjesta doći nešto kasnije u toku noći“, kazao je Stojanović.\n[:mn]O projektu[:en]About the Project[:][:mn]Regularnost izbornog procesa nije ugrožena[:en]Regularity of the election process wasn’t jeopardized[:]


Gotov nacrt zakona o privrednim komorama\nPredsednik Privredne komore Srbije (PKS) Marko Čadež izjavio je danas da je gotov Nacrt zakona o privrednim komorama, ali nije mogao da precizira kada će zakon biti donet.\nOn je novinarima na tribini posvećenoj daljim koracima u modernizaciji komorskog sistema Srbije “Menjamo se − za snažan glas cele privrede” kazao da od privrede nije stigao ni jedan loš komentar na Nacrta zakona o komorama.\n“Privreda traži jedinstvenu organizaciju, jednu članarinu, usluge koje može da dobije na svakom nivou, a pre svega da komora bude njihov servis”, kazao je Čadež.\nOn je naglasio da PKS mora da zastupa interese privrede i podsetio da je komora započela reforme, da je smanjila broj zaposlenih za trećinu, a radi i na povezivanju celog komorskog sistema kako bi se napravilo jedinstveno članstvo.\nPrema njegovim rečima, PKS kvalitetno saradjuje i sa timom Srbije za pregovore sa Evropskom unijom i da je tu uloga komore veoma važna, jer je 29 od 35 poglavlja vezano za privredu, a predstavnici PKS-a su u 24 pregovaračkih radnih grupa.\nOn je kazao da su predstavnici PKS-a uključeni i u sve radne grupe koje pripremaju zakone koje se tiču privrede.\nZamenik generalnog direktora asicijacije nemačkih trgovinskih komora (DIHK) Folker Trajer kazao je da su komore i privreda medjusobno neraskidivo povezane i da je iskustvo pokazalo da ako postoji dobar komorski sistem nema slabe privrede.\nOn je naglasio da nemačka privreda u PKS-u vidi važnog partnera za saradnju i da joj je bitno da to udruženje bude snažno, jer je to pokazatelj da srpska privreda fuunkcioniše i da se u politici čuje glas privatnog sektora, a to je privlačno investiterima.\nKako je ocenio, obavezno članstvo u komorama je veoma važno jer to daje priliku da sve kompanije imaju pravo glasa.\nTrajer je naglasio da DIHK podržava eforme komorskog sistema Srbije i da iskustva Nemačke mogu mnogo da koriste PKS-u, dodavši da nije u suprotnosti imati i regionalne i centralne komore, ali da je kada se radi o saveznim ili evropskim pitanjima neophodno imati jedinstven glas i stav.\nNa današnjoj tribini je predstavljena DIHK koja je centralna organizacija 81 privredne komore u Nemačkoj i zastupa interese trgovine i industrije na federalnom nivou pred vladom i parlamentom, EU, kao i medjunarodnim organizacijama.\nRečeno je i da sve firme registrovane na teritoriji Nemačke, sa izuzetkom zanatskih firmi, slobodnih profesija i poljoprivrednih farmi, po zakonu su obavezne da budu učlanjene u komore.\nDIHK okuplja više od tri miliona kompanija članica medju kojima su, ne samo velike kompanije, već i male radnje i restorani.


Više hiljada ljudi protestovalo u selu Gornja Dobrinja zbog geološkog ispitivanja litijuma (VIDEO) - NASLOVI\n17/04/2021 17/04/2021 186\nViše hiljada ljudi protestovalo je danas u selu Gornja Dobrinja kod Požege, ispred spomenika Milošu Obrenoviću, protiveći se geološkom ispitivanju litijuma na tom području, objavili su lokalni mediji u Čačku a prenela Beta.\nNa zvaničnom sajtu Opštine Požega pre desetak dana objavljeno je da će 17. aprila, po odobrenju Ministarstva rudarstva i energetike, početi geološka istraživanja na području Dobrinje i da će radove izvoditi preduzeće “Jadar Lithium” doo Beograd.\nUčesnici protesta nosili su srpske zastave i parole na kojima je pisalo “Ne damo zemlju. Ne damo dedovinu”, “Dalje neće moći. Rudnik neće proći”, “Neće biti nikakvog rudnika dok smo živi”, “Hoćemo zdravu sredinu”, “Da nam ostane fauna i flora, ne kopaj litijum, to nije dobra fora”. Na protestu se mogao videti i transparent sa fotografijama predsednika Srbije i premijerke Aleksandra Vučića i Ane Brnabić na kome je pisalo “Da li ste normalni?”, a dominirao je veliki transparent na kome je pisalo “Evo mene, eto vas…”\n“Ovo je skup časnih i poštenih ljudi koji su stali u odbranu zemlje, vode, vazduha i života”, rekao je Jovanović.


sreda, 06. jula 2022. | 00:07\n“Reći da kiptim od radosti i ponosa bilo bi rvanje po površini onoga što osećam. Za nešto ovako moćno i lepo što nadilazi naše snove, nemam dovoljno reči”, rekao je Vučić.\nPredsednik je stoga citirao nobelovca Ivu Andrića: “Jedna velika građevina koja je dugovečna, korisna i lepa, ne menja samo izgled i značaj kraja u kome se nalazi nego ima i duboke veze sa narodom koji se njom služi. Narod preko podviga svojih pojedinaca stvara građevinu na sliku i priliku svojih najdubljih težnji i osobina, a te građevine polagano i stalno utiču na karakter naroda, jer nema slučajnih građevina izdvojenih iz društva i njegovog razvitka”.\nNaveo je da su ljudi sa juga Srbije izgradili sve ono što generacije pre njih nisu uspele da urade. “Možete da se ponosite onime što ste napravili ne za sebe, već za našu decu i našu budućnost”, poručio je predsednik.\nRekao je da ćemo se “trkati sa svima i prestići mnoge koji su bili daleko ispred nas”.\n“Probudili smo Srbiju, zapošljavamo građane, naterali smo Srbiju da veruje i ponovo voli samu sebe”, istakao je Vučić.\nPredsednik je rekao da nema lepše zemlje od Srbije. “Svi mostovi, tuneli, vijadukti što gradimo, ništa nije nimalo slučajno. Mogu da kažem mirno, ovo jesmo mi, jeste Srbija. Nema lepše zemlje od naše Srbije, koju volimo i nema ponosnije zemlje, nema naroda koji može da kaže da toliko uspeva da izgradi i promeni sebe i svoju zemlju, kao mi proteklih godina. Krenuli smo iz minusa, vremena bez vere i nade, ali sa ogromnom željom”, rekao je Vučić okupljenima.\n“To danas menjamo, povezujemo ljude u Srbiji, da stignu za nekoliko sati bilo gde, da rade zajedno, da se udruže, da smanjujemo daljine i postanemo time veliki”, rekao je predsednik.\nJužnim krakom Koridora 10 ići će svi iz regiona, ali i Evrope. “Putevi su način da zarastu rane, da se prekriju uzroci, da se zaboravi ono ružno i da se otkrije svetlo u svakom pa i u našem, neretko, balkanskom mraku”, rekao je Vučić dodajući da je svaki put – put ka miru.\n“Putevi uvek vode ljude ka odredištu, verujem da ovaj put vodi Srbiju i čitav region u pravcu EU”, istakao je Fabrici.\n“Ovo integriše Srbiju i region, ovo je nešto što menja čitavu perspektivu našeg naroda, to je nešto što pokazuje da auto-putevima dolaze ljudi, a malim putevima odlaze i to ne treba nikome objašnjavati”, poručio je Dodik.


Žugić: Rebalans neće brzo pred parlament\nCrnogorski ministar finansija rekao je da su budžetski prihodi za osam meseci veći u odnosu na isti period prošle godine, dok je naplata poreza na dodatu vrednost bila rekordna\nOn je kazao da je Vlada danas razmatrala Informaciju o kretanju osnovnih fiskalnih parametara za prvih osam mjeseci ove godine, ali i projekciju njihovog kretanja do kraja godine, čiji cilj nije samo rebalans budžeta ili budžet.\n‘’Cilj je uvođenje modela po kojem bismo Vladu i javnost u određenim vremenskim periodima informisali o kretanju ključnih fiskalnih parametara u kvartalima ili polugodišnje, zavisno od toga kakvu dostupnost pojedinih makroekonomskih i fiskalnih paramentara imamo’’, rekao je Žugić nakon sjednice Vlade.\nTo će, kako je objasnio, biti praksa koja će voditi odgovornijem načinu planiranja budžeta, ali i odgovornijoj potrošnji sa većim stepenom transparentnosti.\n‘To bi bio tehnički rebalans odnosno korigovanje prihodnih i rashodnih pozicija, tako da ne vidim ništa sporno da se takav rebalans predloči Skupštini na donošenje, s tim što nam značajno ostvarenje javnih prihoda u prethodnom periodu daje širok vremenski prostor da taj rebalans ne mora biti tako brzo predložen parlamentu’, kazao je Žugić.\nOn je saopštio da je značajno pozitivan iskorak napravljen u dijelu prihodne strane budžeta, posebno zbog značajno veće naplate PDV-a.\nPodršku većine u parlamentu, odnosno partnera DPS-a u vlasti - SDP, Žugić je najavljivao i prije prvog rebalansa, ali ga je povukao iz skupštinske procedure 1. avgusta jer su opozicija i SDP saopštili da su protiv predloženih izmjena.\nPremijer Milo Đukanović je nedavno izjavio da za sada nema potrebe za rebalansom budžeta jer su prihodi iznad plana. Sporno je u prethodnom rebalansu bilo poravnanje duga EPCG i KAP-a na štetu budžeta i nove subvencije KAP-u, a iz SDP-a je ponovljeno da za to DPS neće imati podršku ni kada predloži nove izmjene budžeta.\nI dok se koalicioni partneri razilaze kada je u pitanju rebalans, Žugić je naglasio da je crnogorski bruto domaći proizvod u prvom kvartalu porastao 4,3 odsto, dok je prema preliminarnim podacima u drugom tromjesečju ojačao 1,7 odsto.


Sulejman Ugljanin u Sarajevu predstavio predlog za specijalni status Sandžaka u Srbiji - IndeksOnline.rs\nNaslovna REGION Bosna i Hercegovina Sulejman Ugljanin u Sarajevu predstavio predlog za specijalni status Sandžaka u Srbiji\nSulejman Ugljanin u Sarajevu predstavio predlog za specijalni status Sandžaka u Srbiji\nSARAJEVO – Na današnjoj sesiji Kruga 99, Asocijacije nezavisnih intelektualaca uvodničar je bio lider SDA Sandžaka Sulejman Ugljanin. On je poručio da je specijalni status Sandžaka, kao teritorijalno-političke zajednice ravnopravnih građana i naroda ključ rešenja sporova na Balkanu.\nOn je predstavio predlog Specijalnog statusa Sandžaka u okviru reforme političkog sistema Republike Srbije, a kojeg je sačinila SDA Sandžaka.\n“Osećanja građana Sandžaka, posebno Bošnjaka, koji Bosnu doživljavaju kao svoju nacionalnu državu ima utemeljenje u istorijskim, pravnim i političkim činjenicama. Definisanje Sandžaka, kao zasebnog teritorijalnog i političkog entiteta sa zakonodavnom, izvršnom i sudskom vlašću, predstavlja minimum za biološki opstanak i političku egzistenciju bošnjačkog naroda u Sandžaku”, naglasio je Ugljanin na konferenciji za medije.\nU skladu s tim, dodao je, sledeći tu politiku mira, razumijevanja, za trajno rešenje jugoslovenske krize koji je predložila Badentereova komisija građani Sandžaka su životno zainteresirani za suverenu Bosnu i Hercegovinu, koja bi putem bilateralnih odnosa definirala status Bošnjaka i svih drugih naroda koji žive u Sandžaku.\n“U tom smislu, Sandžak, kao zajednica ravnopravnih građana i naroda, bio bi model za rešavanje svih teritorijalnih i političkih sporova između država i naroda na Balkanu”, zaključio je Ugljanin.\nNaglasio je da sve o čemu je govorio ima utemeljenje i u rezultatima referenduma građana Sandžaka koji je održan 25., 26. i 27. oktobra 1991.godine, nekoliko dana pre nego što je Badenterova komisija 4. novembra objasnila i objavila stav o trajnom rešenju jugoslovenske krize.\nPRIŠTINA - U poslednja 24 sata na Kosovu je zabeleženo 514 novih slučajeva korona virusa od 1.750 testiranih uzoraka, dok su od posledica kovid-19...


Naslovna/Svijet/Erdoan: Turska bi mogla da kupi ruske lovce\nANKARA – Ankara može da kupi ruske ratne avione ako Sjedinjene Američke Države otkažu isporuku aviona F-35, rekao je danas predsednik Turske Redžep Tajip Erdoan.\n“Kada smo kupili S-400 (raketni sistem), nikoga nismo pitali (za dozvolu), pa ako donesemo odluku, kupićemo ih”, rekao je Erdogan, na pitanje da li Ankara može da sklopi sporazum sa Moskvom o isporuci ruskih lovaca, preneo je TAS S.\n“Ako problem sa F-35 ne bude riješen, preduzećemo potrebne korake”, dodao je turski lider.\nPodsjećamo, odnosi Turske i Amerike zapali su u krizu nakon što je Ankara odlučila da od Rusije nabavi raketni sistem S-400.\nSjedinjene Države su se snažno pobunile ovakvoj odluci Turske, te su najavile da će Ankara biti isključena iz programa F-35, odnosno da će joj bii obustavljena isporuka ovih letjelica.\nErdoan se na to nije obazirao, te je njegova zemlja uprkos tome odlučila da nastavi s nabavkom sistema S-400.\nRedžep Tajip Erdoan sporazum Turska Zemlja


Romulijana i zaječarski muzej otvoreni u vreme praznika | Za media\nTuristi koji u vreme novogodišnjih praznika borave u Zaječaru i Timočkoj krajini, moći će da razgledaju Carsku palatu "Feliks Romulijanu" i da posete Narodni muzej koji će raditi 1,2. i 3. januara od 10 do 16 sati.\nPo tradiciji, Romulijana prve turiste ugosti već 1. janura pre podne, pa tako vodiči očekuju strane i domaće posetioce već u prvim satima 2016. godine. Oni će eksponate sa Romulijane, kao i stalnu arheološku, etnološku, istorijsku i umetničku postavku moći da razgledaju i u zaječarskom muzeju.\nOve godine na arheološkom lokalitetu "Feliks Romulijana" boravilo je ukupno 28.000 posetilaca, od čega je 4.800 stranaca.\nProgram za 12. Evropsku noć muzeja u Zaječaru\nU subotu 21. maja, u 19 sati, u galeriji Narodnog muzeja "Zaječar", biće otvorena izložba MOZAIK PRAKSIS - troje...Više


Pod džunglama Kambodže pronađeno najveće drevno carstvo na planeti | WebTribune\nHome IZA OGLEDALA Pod džunglama Kambodže pronađeno najveće drevno carstvo na planeti\nPosted date: јун 12, 2016 In: IZA OGLEDALA, IZBOR\nArheolozi su u Kambodži pronašli više dosad nepoznatih srednjevekovnih gradova, nedaleko od drevnog hrama Angkor Vat, a ovo otkriće moglo bi da promeni pretpostavke o istoriji Jugoistočne Azije.\nAustralijski arheolog dr Demijan Evans, čija će otkrića biti objavljena u “Journal of Archeological Science”, objaviće u ponedeljak šta je sve pronašla nova laserska tehnologija za skeniranje nedostupnih površina.\nU tu svrhu, naučnici su koristili savremenu lasersku tehnologiju LIDAR. Iz helikoptera su skenirali mesto i projektovali trodimenzionalni tipografski model onoga što bi se moglo nalaziti ispod šume za arheološku analizu.\nZasad je poznato da se u šumama Kambodže nalazi nekoliko gradova starih između 900 i 1.400 godina, od kojih su neki veličine same prestonice te zemlje Pnom Pena.\nNeki stručnjaci veruju da su nedavno analizirani podaci, zabeleženi 2015. tokom opsežne studije na 1.900 kilometara kvadratnih, pokazali da je na ovom prostoru postojalo najveće carstvo na planeti, koje je vrhunac doživelo u 12. veku.\nEvans je za projekat dobio sredstva od Evropskog veća za istraživanja na osnovu ranijih uspeha u primeni prvog lidar (“light detetion and ranging”) uređaja u Kambodži 2012. kojim su otkriveni prvi ostaci gradova.\nDejvid Čendler, profesor Monaš univerziteta u Melburnu u penziji i veliki stručnjak na polju kambodžanske istorije, kaže da je rad uzbudljiv i da Evans sa kolegama “ponovo piše istoriju”.\nČendler veruje da će na osnovu novih otkrića biti otkriveno kako je cvetala i na kraju propala civilizacija Angkor.\nNAJNOVIJA VEST – Drugi krak “Turskog toka” proći će kroz Srbiju


RTS :: Mali i Mondoloni o aerodromu, deponiji i metrou\nEkonomija Mali i Mondoloni o aerodromu, deponiji i metrou\nMali i Mondoloni o aerodromu, deponiji i metrou\nsreda, 10. okt 2018, 12:18 -> 12:40\nMinistar finansija Srbije Siniša Mali razgovarao je sa ambasadorom Francuske u Srbiji Frederikom Mondolonijem o saradnji i projektima koji se sprovode u Srbiji u koje su uključene francuske kompanije, pre svega o koncesiji aerodroma "Nikola Tesla" i deponiji Vinča.\nMinistar Mali i ambasador Mondoloni su se saglasili da je saradnja dve države na veoma visokom nivou, navodi se u saopštenju Ministarstva.\nIstiče se da su sagovornici kao posebno važne projekte naglasili koncesiju Aerodroma "Nikola Tesla", koja se realizuje u saradnji sa francuskom kompanijom "Vansi", kao i projekat izgradnje postrojenja za preradu komunalnog otpada i sređivanje deponije u Vinči, koji sprovodi francusko-japanski konzorcijum "Suez Enviromental".\nTema razgovora bio je i projekat izgradnje beogradskog metroa, u koji su uključene francuske kompanije.\nMali je u razgovoru sa Mondolonijem istakao da u prvoj polovini ove godine Srbija beleži odlična makroekonomska kretanja, što potvrđuje i podatak da je u prvih šest meseci ostvaren privredni rast od 4,9 odsto, navodi se u saopštenju.\n(sreda, 10. okt 2018, 18:58)\n(sreda, 10. okt 2018, 14:12)\n(sreda, 10. okt 2018, 13:42)\n(sreda, 10. okt 2018, 13:41)\n(sreda, 10. okt 2018, 13:40)


Han u Minhenu: Pozivam obe strane da rade na kompromisu\nVi ste ovde:Početna»Vesti»Han u Minhenu: Pozivam obe strane da rade na kompromisu\nBy Jovan objavljeno\t 16/02/2019 Vesti\nEvropski komesar za politiku susedstva i pregovore o proširenju Johanes Han učestvovao je na panelu Minhenske bezbednosne konferencije na kojem su predsednici Srbije i Kosova* Aleksandar Vučić i Hašim Tači govorili o procesu normalizacije odnosa. Panel je moderirao Volfgang Išinger, predsedavajući Minhenske bezbednosne konferencije i bivši posrednik u pregovorima između Kosova i Srbije.\nOvaj razgovor usledio je nakon panela sa premijerima Grčke i Severne Makedonije, Aleksisom Ciprasom i Zoranom Zaevim, a predsednici Srbije i Kosova saglasili su se da je odnose između njihove dve zemlje mnogo teže normalizovati.\nPredsednik Vučić ocenio je da se dijalog između Beograda i Prištine trenutno nalazi u pat poziciji. Naglasio je da Srbija daje sve od sebe da dostigne kompromis i da je ispunila sve obaveze koje proističu iz do sada postignutih sporazuma.\n„Njihovo je bilo da ispune samo jednu obavezu – uspostavljanje Zajednice srpskih opština – i nisu uradili ništa“, rekao je Vučić.\nIako je Priština uvela carine na dobra iz Srbije pre više od 100 dana, nije bilo kontramera, dodao je Vučić. On je istakao da su kako carine, tako i novousvojena platforma za pregovore protiv dijaloga.\nPredsednik Tači je odgovorio da je, od 2013, većina sporazuma postignutih sa Srbijom primenjena ili je u procesu primene, ali da oni moraju biti u skladu sa Ustavom Kosova.\n„Trenutno smo u stanju zamrznutog konflikta, za šta verujem da predstavlja regresiju – potreban nam je kompromis koji će obezbediti međusobno priznanje i omogućiti Kosovu članstvo u UN“, naglasio je.\nPrema Tačiju, carine su rezultat onoga što se desilo u Interpolu kada Kosovo nije uspelo da postane članica ove organizacije.\nTakođe je izrazio nadu da će se u toku narednih nedelja i meseci postići sporazum koji će očuvati multietnički status i Kosova i Srbije.\nKomesar Han je podsetio da je manjina stanovništva u Makedoniji i Grčkoj bila za postizanje rešenja, a da je podrška porasla od tada. Ovo bi mogao da bude primer za Kosovo i Srbiju.\n„Pozitivno rešenja za ovaj odnos je od krucijalnog značaja za ceo region. Ako se dve strane međusobno blokiraju, blokirane su i ostale četiri“, rekao je Han.\nPrema njegovom mišljenju, iako možda ne izgleda tako, sada je pravo vreme da se postigne sporazum između dve strane, pre kraja mandata trenutne Komisije.\n„Pozivam obe strane da rade na kompromisu – svi moraju da daju nešto kako bi nešto i dobili“, izjavio je Han.


Počela izgradnja oborinske kanalizacije u industrijskoj zoni Bačići - Akta.ba\nPočela izgradnja oborinske kanalizacije u industrijskoj zoni Bačići\nU općini Novi Grad Sarajevo izvode se radovi na izgradnji primarnog sistema odvodnje oborinske vode za područje industrijskih zona Bačići i Telalovo polje, te dio naselja Briješće.\n25.03.2019. 16:19 / Izvor: Akta.ba\nRadnici konzorcija firmi "Manjo" i "Bosman" vrše postavljanje cijevi profila FI 1.400 u dužini od oko 500 metara od Miljacke uz trasu željezničke pruge Sarajevo - Ploče, kao i izgradnju šahtova.\n"Položeno je oko 150 metara cjevovoda, a istovremeno se rade iskopi, armirano - betonski i zemljani radovi, te betoniranje revizionih okni. Preostali dio trase u dužini od 350 metara radit će se u skladu sa vremenskim uslovima.", izjavio je Omer Trako, šef gradilišta, dodajući da su navedenim radovima prethodili pripremni radovi i uklanjanje šiblja i drugog rastinja.\nRealizacijom ovog projekta omogućit će se normalno funkcionisanje velikog broja firmi u industrijskim zonama Bačići i Rajlovac, smanjiti oštećenje saobraćajnica i ostale infrastrukture u vrijeme većih padavina.\nTakođer, izgradnjom ovog sistema odvodnje velikih količina oborinskih voda koje se slijevaju prirodnim potocima niz naselje Briješće do mjesta recipijenta, odnosno Miljacke, omogućit će se izgradnja separatne kanalizacione mreže u ulicama Safeta Ahmetspahića i Brezanska u naselju Briješće.\nVrijednost radova je 681.408 KM, a projekat se provodi u saradnji sa Ministarstvom privrede Kantona Sarajevo.\n#izgradnja oborinske kanalizacije\nZavršeni radovi na sanaciji parking prostora u ulici Kolodvorska\nKrajem juna izvještaj o svim završnim troškovima za Expo Dubai 2020


„Mekazila“: Milijarder pokazao sistem za hvatanje raketa /video/ - 10.01.2022, Sputnik Srbija\nMilijarder i izvršni direktor kompanije „Spejs Eks“ Ilon Mask pohvalio se na Tviteru robotičkim mehanizmom na lansirnoj rampi te kompanije u Teksasu, koji je... 10.01.2022, Sputnik Srbija\nRaketa „super hevi“ je pogonska faza za modul „staršip“ – letelicu koja je osmišljena za misije leta na Mesec i Mars. Čitav lansirni sistem napravljen je da što jeftinije obavlja letove i prevoz posada i tereta.Niži troškovi omogućeni su u velikoj meri time što svi elementi, i raketa i moduli, mogu više puta da se koriste, a u tome bi trebalo da pomogne veliki robotički mehanizam koji će ih hvatati prilikom sletanja.Mask se na Tviteru pohvalio napretkom na gradnji džinovskog mehanizma, nazvanog „Mekazila“.U avgustu prošle godine Mask je podelio animaciju koja pokazuje kako će tačno 134 metara visok toranj sa „viljuškama“ hvatati rakete koje sleću na Zemlju.Planira se da mehanizam prvi put bude upotrebljen u martu ove godine, prenosi RTS.\nsvet, ilon mask, spejs eks, nauka i tehnologija\nNiži troškovi omogućeni su u velikoj meri time što svi elementi, i raketa i moduli, mogu više puta da se koriste, a u tome bi trebalo da pomogne veliki robotički mehanizam koji će ih hvatati prilikom sletanja.\nU avgustu prošle godine Mask je podelio animaciju koja pokazuje kako će tačno 134 metara visok toranj sa „viljuškama“ hvatati rakete koje sleću na Zemlju.\nPlanira se da mehanizam prvi put bude upotrebljen u martu ove godine, prenosi RTS.\nKompanija „Spejs Iks“ sastavila najveću raketu u istoriji /foto/\n6 Avgust 2021, 22:25


Mađarska blokira migrante, rekordni dolazak u Austriju i Nemačku\nMađarska je danas sprećila migrante da uđu u vozove za Austriju i Nemačku, gde je stigao rekordan broj migranata, dok je Evropa i dalje podeljena oko toga kako savladati najveću migrantsku krizu od Drugog svetskog rata.\nViše od 350.000 ljudi rizikovalo je život od početka godine da pređe preko Sredozemlja da bi stiglo do Evrope, a 2.643 ljudi izgubilo je život na tom putu, prema navodima Svetske organizacije za migracije (IOM).\nU Budimpešti su vlasti evakuisale železničku stanicu Keleti kada je oko 500 migranata pokušalo u haosu da uđe u voz za Beč. Stanica je kasnije ponovo otvorena ali je migrantima pristup zabranjen.\nZbog evakuacije uz više stotina policajaca izbile su spontane demonstracije oko 200 ljudi koji su uzvikivali “Nemačka, Nemačka” i “Hoćemo da odemo”, neki sa bebama u rukama.\nSinoć su mađarske vlasti dozvolile migrantima da napuste improvizovane kampove blizu železničkih stanica glavnog grada i kao posledica toga 3.650 migranata stiglo je juče u Beč, što je ovogodišnji dnevni rekord za taj grad.\nVelik broj je proveo noć od ponedeljka na utorak na glavnoj železnčkoj stanici u Beču u nadi da će nastaviti put ka Nemačkoj, koja je najavila da neće vraćati Sirijce u prvu zemlju ulaska u EU (prema važečim propisima Unije), i da će uzeti u razmatranje njihove zahteve za azil.\nDrugi migranti mogli su da uđu na vozove za Salcburg ili za Minhen, na jugu Nemačke.\nPrema nemačkoj policiji 3.500 tražilaca azila prešlo je iz Austrije u Bavarsku između ponedeljka pre podne i utorka popodne, što je rekord za tu oblast.\nNjihov dolazak posle iscrpljujućeg puta je naišao na talas solidarnosti brojnih građana Minhena koji su donosili odeću, hranu, vodu i pokrivače pa je policija pozvala ljude da prestanu da donose poklone jer više ne zna gde s njima.\nTaj priliv ljudi koji beže od rata, progona i siromaštva na Bliskom Istoku i u Africi je “najveći izazov za Evropu za godine koje dolaze”, ocenio je danas španski premijer Marijano Rahoj tokom posete Berlinu.\nItalija je danas objavila da je spasla 221 migranta natrpanih u dva gumena čamca kod libijske obale. Belgija je registrovala do sada najveći dolazak migranata i improvizovan je kamp kod glavnog centra za registrovanje izbeglica u Briselu.\nU Švedskoj, Agencija za migracije je saopštila danas da je broj zahteva za azil prošle nedelje bio blizu istorijskog rekorda.\nAli 28 zemalja EU ostaju podeljene uoči novog sastanka o pitanju migranata 14. septembra.\nViše zapadnih zvaničnika kritikovalo je istočne zemlje članice EU zbog nedovoljnog zalaganja za prihvat migranta, ali su kritikovali i evropske institucije.\nMađarska, koju je Francuska kritikovala zbog ograde na granici sa Srbijom, a Austrija zbog nemarnog sprovođenja evropskih propisa o azilu, danas je pozvala ambasadore dve zemlje da joj daju objašnjenje.\nNemačka kancelarka Angela Merkel je rekla da treba raditi na usvajanju zajedničke politike azila, a ne na međusobnom optuživanju. Nemačka treba ove godine da primi rekordnih 800.000 zahteva za azil, i zalaže se da se odrede kvote za svaku zemlju, što mnoge zemlje EU odbacuju.\nLjudi koji putem idu iz Mađarse ka Austriji i dalje čekaju u ogromnim redovima blizu granice.\nAustrijska policija zaustavlja svaki kamion, kombi i automobil da bi uhvatila krijumčare ljudima. Te mere uvedene su u nedelju, tri dana posle otkrića napuštenog kamiona sa telima 71 migranata. Zbog tog slučaja, sedam ljudi uhapšeno je u Mađarskoj i Bugarskoj, među kojima četiri Bugara i jedan Avganistanac.\nSimon de Bovoar, francuska spisateljica\t(1908-1986)\nZašto se Crnogorac ne proteže kad ustane?\nBoji se preći će granicu!


Putin poručio da Rusija nije kršila sporazume\nOn je takođe rekao i da Rusija nije kršila nikakve sporazume, nije istupala iz njih, već to Amerikanci upiru prstom u Moskvu samo da bi sa sebe skinuli odgovornost.\n- Mi ništa ne kršimo, ne istupamo iz sporazuma ni o raketnoj odbrani, ni o raketama srednjeg i kratkog dometa, kao ni iz Sporazuma o otvorenom nebu. To su učinili naši američki partneri, a da bi sa sebe skinuli odgovornost oni sada upiru prstom u nas dok mediji tu priču razduvavaju u interesu onih koji im plaćaju. To je sve, ništa neobično, kazao je Putin na plenarnom zasedanju foruma „Ruska energetska nedelja“.\nU osvrtu na hiperzvučno oružje Putin je rekao da je začuđen reakcijom SAD na činjenicu da je Rusija razvila taj tip najmodernijeg naoružanja.\n- Prvo su govorili kako im je svejedno, a sada im se to ne sviđa, dodao je.\nRuski predsednik je kazao i da je Rusija spremna da sa Amerikom vodi pregovore o smanjenju ofanzivnog naoružanja uzimajući u obzir prisutnost visokotehnološkog oružja.\nVOJNE VEŽBE I NATO\nGovoreći o vojnim vežbama, Putin je rekao da Rusija organizujući manevre ne krši nikakva međunarodna pravila budući da ih organizuje na sopstvenoj teritoriji, dok Amerika kad ih organizuje to radi ne na svojoj teritoriji već nekoliko hiljada kilometara dalje i to u blizini ruskih granica.\n- Nećemo se nikome pravdati zbog organizacije vojnih manevara na svojoj teritoriji, naglasio je Putin.\nIstakao je i da će Rusija učiniti sve kako bi osigurala sopstvenu bezbednost i kako bi realizovala svoje interese.\nŠto se tiče NATO-a, Putin je rekao da je Rusija spremna na direktne pregovore sa Alijansom.


Privredna komora Vojvodine na otvaranju Poljo-festa | NS Reporter\nPrivredna komora Vojvodine na otvaranju Poljo-festa\nDatum: 26 августа, 2017\nNOVI BEČEJ – Delegacija Privredne komore Vojvodine (PKV) prisustvovala je otvaranju petog po redu Gospojinskog Poljo-festa u petak, 25. avgusta 2017. godine u Novom Bečeju. Manifestaciju je otvorio pokrajinski sekretar za poljoprivredu, vodoprivredu i šumarstvo Vuk Radojević gde je izjavio da je Poljo-fest, zbog bitnih sadržaja koji promovišu poljoprivredu i razvoj sela, prevazišao interes lokalne samouprave i stekao regionalni karakter. Prisutne su pozdravili, u ime organizatora predsednik opštine Novi Bečej Saša Maksimović i predsednik Organizacionog odbora Matija Kovač koji je istakao da će u budućnosti Poljo-fest dostići međunarodni karakter ove poljoprivredne smotre.\nTom prilikom predsednik PKV Boško Vučurević rekao je da Poljo-fest sasvim sigurno prerasta u tradicionalnu manifestaciju u AP Vojvodini.\n„Upravo zbog toga, odlučili smo da, zajedno sa Zadružnim savezom Vojvodine i Pokrajinskim sekretarijatom za poljoprivredu, na Poljo-fest dovedemo grupu naših privrednika, članica PKV, koji će predstaviti kako svoje proizvode, tako i važan deo privrede u našoj Pokrajini. PKV i manifestacije kakav je Poljo-fest, mesto su okupljanja privrednika, razmena informacija i ukazivanja na poteškoće u poslovanju“, rekao je Vučurević.\nNa panel diskusiji na temu „Aktuelne mere i strategija razvoja poljoprivrede AP Vojvodine i Republike Srbije“ pokrajinski sekretar Radojević govorio je o merama za unapređenje razvoja malih i srednjih poljoprivrednih gazdinstava, kao i o izvozu poljoprivredno-prehrambenih proizvoda. Predsednik PKV Boško Vučurević predstavio je novu organizaciju PKV i istakao da se trenutno radi na formiranju grupacija unutar udruženja, preko kojih će privrednici moći da iskažu konkretne probleme u svom poslovanju i da učpestvuju u iznalaženju adekvatnog rešenja. U diskusiji su učestvovali i direktor Uprave za agrarna plaćanja Žarko Radat, direktor Razvojnog fonda Vojvodine Goran Savić, sekretar Zadružnog saveza Vojvodine Jelena Nestorov i Zoran Sefkerinac, Udruženje Banatski paori.\nPKV je okupila privredne subjekte, te su zajedno nastupali vinarija „Deurić“ iz Male Remete, podrum kupinovog vina „Tatalović“ iz Vršca, destilerija „Hubert“ iz Banatskog Velikog Sela, banka Poštanska štedionica, Garancijski fond AP Vojvodine, RFV, RPG Sava Graovac iz Kovilja i RPG Radišić iz Čuruga.\n„Vinarija Deurić prvi put se pojavljuje na Poljo-festu u Novom Bečeju i iskoristili smo ovaj nastup da pored prezentacije palete svojih vina, prezentujemo i turističku ponudu vinarije. Sve posetioci vinarije od ove godine mogu posetiti i naš barik podrum i, uz pratnju somelijera, uživati u vinima, prirodi i miru koji pruža Fruška gora“, rekao je komercijalni direktor Vinarije Deurić Zlatko Živanić.\nBanka Poštanska štedionica u direktnom poslovanju sa poljoprivrednim gazdinstvima, zemljoradničkim zadrugama, preduzetnicima i ostalim privrednim subjektima koji obavljaju poljoprivrednu delatnost, osim kratkoročnih i dugoročnih kredita za obrtna sredstva, mehanizaciju i opremu, odobrava i investicione kredite za izgradnju poslovnih prostora.\n„Banka kreditira poljoprivredna gazdinstva, preduzetnike i ostale privredne subjekte i kao potpisnik Sporazuma o poslovnoj saradnji s Garancijskim fondom APV odnosno odobrava kredite po svim konkursima Garancijskog fonda, koji su namenjeni poljoprivredi, a za koje Fond odobrava garancije“, rekao je v.d direktora Regionalnog centra Novi Sad Desimir Blašković.\nSava Graovac, vlasnik domaćinstva koje se bavi uzgojem mangulica i preradom suhomesnatih proizvoda iz Kovilja, prvi put nastupa na Poljo-festu. On je istakao da bez udruživanja, mali proizvođači ne mogu da izađe na tržište.\n„Pored Novosadskog sajma poljoprivrede, trebalo bi organizovati ovakve poljoprivredne smotre i u manjim opštinama, kako bi se ljudi upoznali sa problemima poljoprivrede“, istakao je Graovac.\nOrganizatori su dodali da je u okviru Poljo-festa osmišljen raznovrstan program, a u nameri da se poljoprivreda učini primarnom granom razvoja u opštini Novi Bečej.


Opozicija u Crnoj Gori: Nova Vlada je nelegitimna - Sputnjik Srbija\n17:59 29 Novembar 2020\nOpozicija u Crnoj Gori: Nova Vlada je nelegitimna\n21:09 29.11.2016 Preuzmite kraći link\nDeo crnogorske opozicije ocenio je da je nova Vlada nelegitimna jer ne predstavlja volju građana, te da njeno formiranje ne može eliminisati dominantan utisak u javnosti da se političko-institucionalna i ekonomska situacija u zemlji kreće od lošeg ka gorem.\nNova Vlada Crne Gore formirana je juče na sednici Parlamenta, kojoj nisu prisustvovali poslanici opozicionih stranaka. Opozicija je, naime, odlučila da bojkotuje sednice Parlamenta sve dok osujećeni pokušaj državnog udara, na izborni dan 16. oktobra, ne dobije sudski epilog.\nPredsednik opozicionog DEMOS-a Miodrag Lekić ocenio je da formiranje Vlade ima „dramske elemente“, koji, međutim, ne mogu sakriti činjenicu da se država nalazi u fazi propadanja, sa sve dubljim rascepima, pre svega ekonomsko–socijalnim i regionalnim, sa dramatično napuštenim severom.\n„Besomučno kockarsko zaduživanje zemlje samo odlaže finansijski slom zemlje. Rascepi društva se pojačavaju i sa sve vidljivijim tendencijama teritorijalno–etničkih podela, čemu će, po svemu sudeći, Vlada nastala na podeli plena dodatno doprineti“, smatra Lekić.\nPrema njegovom mišljenju, samo formiranje Vlade u polupraznom Parlamentu je proteklo u atmosferi „državolikog trilera i tužnog skupa“.\n„Treba li podsećati na prvo slovo države i prava da je Parlament nosilac suvereniteta. Ne može se demokratski vladati sa podeljenim suverenitetom. Sada ne samo da nema nezavisnog Parlamenta, nego nažalost nema Parlamenta u legitimno-demokratskom smislu reči“, kaže Lekić.\nIznad svega, dodaje on, nema podele vlasti.\n„Nekontrolisana vlast igraće i dalje na kontrolu i srozavanje institucija, kao i u finansijsko investiranje u medijsku poslugu sada već dominantno tabloidnih oblika. Iako vrh vlasti nastoji da temu državnog udara sada prepusti svojoj programiranoj medijskoj propagandi, a da se sama kamuflira demokratskom retorikom, u kojoj čak nudi opoziciji mesta u Vladi, poručujemo da u Crnoj Gori nema stabilizacije političkih prilika ukoliko se ne sazna istina o stvarnom ili navodnom državnom udaru čija je objava na dan izbora doprinela da partija Mila Đukanovića ostane na vlasti“, istakao je on, preneo je CDM.\nPrema nastaloj situaciji, dodaje Lekić, očekuje se adekvatan odnos međunarodnih faktora.\n„Tražimo od njih da se uzdignu nad trenutnim interesima, pa i onim geopolitičkog karaktera, i da zauzmu stavove na bazi demokratskih načela, koja primjenjuju u svojim zemljama. U protivnom međunarodne adrese će rizikovati određeno kompromitovanje ukoliko budu smatrale da državni udar na izborni dan, sve to bez epiloga pune istine, može biti osnov za legitimno formiranje Vlade“, zaključio je on.\nFunkcioner Građanskog pokreta URA Dritan Abazović kaže da je poziv Duška Markovića opozicionim partijama da budu deo Vlade očekivan, jer je, kako kaže, svestan da se radi o nelegitimnoj Vladi, koja nije proizašla iz slobodne volje građana.\nAbazović je agenciji MINA, prenose podgorički mediji, rekao da je Marković, kao i svi ljudi u vladajućoj Demokratskoj partiji socijalista, svestan da je nova Vlada nelegitimna, jer je proizašla iz mahinacija i zloupotreba, a ne iz slobodne volje građana.\n„Sada su se našli u problemu i žele da tu svoju namaknutu većinu na neki način kompenzuju sa podrškom koja bi stigla iz nekog opozicionog subjekta“, smatra Abazović.\nOn je poručio da će opozicija biti deo vlasti, ali u toj vlasti neće biti mesta za DPS, koji je arhitekta svih izbornih zloupotreba i moralne devastacije crnogorskog društva.\nAbazović je kazao da ga raduje što u novoj Vladi neće biti dosadašnjeg premijera Mila Đukanovića i troje ministara — Branimira Gvozdenovića, Petra Ivanovića i Vujice Lazovića.\n„Mislim da je isključivanje takvih osoba dobar potez za Crnu Goru“, konstatovao je Abazović.\nOn je rekao da ga raduje i to što su se u novu Vladu uključili i neki ljudi koji su svoje znanje sticali na prestižnim međunarodnim univerzitetima, kao što je nova ministarka nauke Sanja Damjanović.\n„Ali mi je jako žao što će biti potrošeni u jednoj političkoj ideji čije je vreme zaista prošlo“, dodao je Abazović.\nPrema njegovim rečima, nebitno je da li će nova Vlada trajati šest meseci, godinu ili dve.\n„Ona ne može da pokrene Crnu Goru u pravom smeru, ne može da dâ dinamiku društvenim i ekonomskim promenama koje su potrebne, s obzirom na to da će ostati Vlada koja štiti privatnu državu i one kojima država služi samo kao poligon za ostvarivanje privatnih interesa“, naveo je Abazović.\nKako je kazao, u ovom trenutku je najvažnije to da se politička kriza u državi produbljuje, a da će ekonomska kriza naročito biti izražena u narednoj godini.\n„Svestan je toga i novi premijer koji je vrlo skromnog ekonomskog znanja. Verovatno je i to još jedan razlog što već sada pokušava da involvira što veći broj subjekata, kao odbranu sopstvenog političkog projekta, ali mislim da će to ostati pusta želja“, kazao je Abazović.\nopozicija, Vlada Crne Gore, Crna Gora


Zašto se koronavirus ne testira na najsavremenijem aparatu na Kardiohiruškoj klinici u Nišu?\nSkoro dve sedmice nema odgovora nadležnih organa da li će početi da koriste najsavremeniji aparat koji za 24 sata može da testira čak 1.200 uzoraka biološkog materijala na prisustvo koronavirusa sa Klinike za kardiohirurgiju u Nišu\nZamenica direktora Instituta „Batut“ Darija Kisić Tepavčević potvrdila je danas da su “ upoznati da u Nišu postoji taj aparat, ali da on još nije stavljen u funkciju jer nije utvrđeno da li za njega postoje odgovarajući testovi na KOVID-19”\nInstitut za javno zdravlje u Nišu nije odgovorio da li će aparat biti korišćen za testiranje uzoraka, kao i da li je adekvatan za takvu vrstu analiza\nU Kliničkom centru Niš danas do 15.30 časova hospitalizovano je 38 pacijenata zaraženih koronavirusom, od kojih je 17 na respiratoru\nfoto: Facebook nalog Dragana Milića\nKlinika za kardiohirurgiju u Nišu pre skoro dve sedmice ponudila je „svim relevatnim nadležnim organima“ svoj najsavremeniji aparat koji za 24 sata može da testira čak 1.200 uzoraka biološkog materijala na prisustvo koronavirusa.\nIako je za državne i zdravstvene vlasti u Srbiji masovno testiranje na KOVID-19 prioritet u suzbijanju pandemije, za sada se nisu izjasnili da li će početi da koriste ovaj aparat.\nZamenica direktora Instituta „Batut“ Darija Kisić Tepavčević potvrdila je danas na konferenciji u Vladi Srbije da su “ upoznati da u Nišu postoji taj aparat, ali da on još nije stavljen u funkciju jer nije utvrđeno da li za njega postoje odgovarajući testovi na KOVID-19”.\nDirektor Kardiohiruške klinije Dragan Milić je objavio je na svom fejsbuk profilu da je ovakav aparat, dobijen novembra prošle godine od Komande Vojske SAD u Evropi, marke “Real Time PCR – Quant Studio 5”, u stanju da obavi analizu čak 96 uzoraka odjednom, a da se “rezultati dobijaju za samo dva sata”.\nPrema njegovim rečima, ovakav aparat je “od strane nadležnih svetskih institucija preporučen za ispitivanje biološkog materijala za prisustvo korona virusa”. On je saopštio da je njegova klinika spremna da organizuje rad na tom aparatu ili da ga “prebaci na korišćenje tamo gde nadležni organi procene da je najpotrebniji”.\nKolegijum Klinike nije precizno odgovorio šta se dogodilo sa njihovom inicijativom, odnosno da li su je uputili Kliničkom centru Niš i Instituitu za javno zdravlje i da li su dobili odgovor iz tih institucija.\n-To je najsavremeniji aparat, koji je korišćen za testiranje trombofilija i trebalo je da se koristi za ispitivanju onih pacijenata koji se podvrgavaju transplatacijama. Testiranje virusa- pa i korona virusa koji izaziva KOVID- 19, standardno se radi na „Real- time PCR mašinama“ i tu nema ničeg novog- saopštio je kolegijum.\nIz Institut za javno zdravlje nismo dobili odgovor da li će aparat „Real time PCR- Quant Studio 5“, koji mu je ponudila ova klinika, biti korišćen za testiranje uzoraka, kao i da li je aparat adekvatan za takvu vrstu analiza.\nNa ista pitanja nije odgovorio ni epidemiolog Branislav Tiodorović, koji je i član Vladinog kriznog štaba i specijalni savetnik niškog Instituta za javno zdravlje. Uprkos tome što još uvek važeći Vladin Zaključak predviđa isključivu informativnu nadležnost Kriznog štaba, Tiodorović je kazao da je „jedina nadležna osoba za ovakva pitanja direktor Instituta “, pošto ona „zahtevaju odgovor virusologa“.\nKisić Tepavčević je kazala da je kapacitet testiranja na novi koronavirus u Srbiji svega 4.500 testova dnevno, dok je Tiodorović rekao da će u Institutu moći da se testira samo stotinak građana, a u niškom Veterinarskom istitutu još najviše toliko. Svetska zdravstvena organizacija je okarakterisala masovno testiranje građana kao jedan od najbitnijih preduslova za suzbijanje zaraze ovim virusom.\nU “ Čairu” primljeni prvi lakši pacijenti inficirani koronavirusom\nU Kliničkom centru Niš danas do 15.30 časova hospitalizovano je 38 pacijenata inficiranih koronavirusom, od kojih je 17 na respiratoru.\nPrvi pacijenti inficirani koronavirusom, koji imaju lakšu kliničku sliku ili su bez simptoma, primljeni su u subotu uveče u privremenu bolnicu, halu “Čair” u Nišu.\nDoktor Goran Stanojević, koordinator Kliničkog centra Niš za ovu privremenu bolnicu, saopštio je da je u “Čairu” juče smešteno 14 obolelih, od kojih je troje kineskih državljanja koji žive i rade u Srbiji. U hali je postavljeno 250 bolničkih kreveta.\nOn je rekao da se radi o testiranim građanina kod kojih ili nema nikakvih simptoma ili su sa blagim respiratornim smetnjama, peckanjem ili bolom u grlu, kao i da je na raspolaganju 18 lekara i 90 medicinskih tehničara, koji se po potrebi angažuju.\nStanojević je dodao su pacijenti pod danonoćnim medicinskim nadzorom, kao i da ako se kod nekog uoči pogoršanje stanja, prebacuje se na Infektivnu kliniku specijalnim sanitetom.\nEpidemiolog Predrag Kon saopštio je danas da je preminulo još sedam osoba, a ukupan broj umrlih od koronavirusa u Srbiji je 51, kao i da je na respiratorima 98 pacijenata.


BetaOktobar 22, 2019\n“Pozivam tužilaštvo da ispita ko je i zašto državnom preduzeću Krušik zabranio da direktno u Jermeniju izveze mine u vrednosti od 7,16 miliona američkih dolara, iako je Nadzorni odbor Krušika odobrio toj firmi direktan izvoz oružja. Privatna kompanija je nekoliko meseci kasnije dobila dozvolu za izvoz Krušikovih oružja u Jermeniju”, rekao je Aleksić na konferenciji za novinare u Skupštini Srbije.\n“Tužilaštvo mora da ispita tačnu ulogu Branka Stefanovića i svih umešanih, a ne da Vučić presuđuje ko je kriv a ko ne, pošto je razorio sve institucije”, rekao je Aleksić.\n“Medju ključnim akterima je i Goran Todorović, vlasnik firme GIM, koji je sa Brankom Stefanovićem osnovao kompaniju United BG, a potom se povukao iz vlasništva u toj firmi. Kompanija GIM je 100 puta povećala prihode u poslednjih pet godina, a dobit je povećana 1.000 puta”, rekao je Aleksić.\nStefanović i Todorović su i suvlasnici firme “Worldwide construction and engineering”, koja se nalazi na istoj adresi kao GIM, što je zapravo adresa stana bez kancelarija i zaposlenih, odnosno reč je o “tašna-mašna firmi” preko koje se “pljačka narod”, naveo je Aleksić.\n“U poslu sa oružjem važna je i uloga porodice Petković, jer je Nemanja Stefanović, brat Nebojše Stefanovića, do pre nekoliko godina bio ortak u firmi Digital print sa Jugoslavom Petkovićem, koji je nedavno postao direktor državnog preduzeća SDPR. Njegov brat od strica Mladen Petković je bivši direktor Krušika i učestvovao je u poslu sa Jermenijom, a sada je direktor Zastava oružja”, objasnio je Aleksić.\nAleksić je dodao da je GIM nabavio 49 džipova “Land Rover Discovery”, koje je trebalo da pokloni MUP-u, i upitao šta se dogodilo sa tim džipovima i zašto je MUP od GIM-a trebalo da ih dobije.\n“Tužilaštvo sve mora da ispita, umesto što hapsi uzbunjivača Aleksandra Obradovića iz Krušika, koji je ukazao na zloupotrebe. Sa druge strane, pravi gospodar Kolubarskog okruga i Valjeva je predsednik Izvršnog odbora SNS-a Darko Glišić, Vučićev kum, i on odlučuje o svemu u Krušiku”, rekao je Aleksić.\nAleksić je naveo da je u “Krušiku” u poslednjih nekoliko godina zaposleno 1.000 stranačkih aktivista SNS-a.\n“Glišić odlučuje o tome šta će raditi direktor Krušika, koji će ugovor potpisati i kome će prodati naoružanje i municiju. U Krušiku ovih dana borave specijalni odredi koji pregledaju računare zaposlenih, pritiskaju i prete da vode računa o čemu govore i da ne iznose podatke u javnost”, rekao je Aleksić.


Đurić:Brisel će malo sačekati na Vučića - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić:Brisel će malo sačekati na Vučića\n20.septembar 2018. Izvor: Tanjug\nĐurić je to rekao na konferenciji za novinare odgovarajući na pitanje kada će biti nastavlјen briselski dijalog.\nRekao je i da predsednik Vučić neće putovati u Nјujork krajem meseca na zasedanje Generalne skupštine UN, te da tamo neće biti nikakvog sastanka u vezi sa Kosovom i Metohijom.\nĐurić:Podrška svakom razgovoru koji vodi bolјem životu Srba\nDirektor Kancelarije za KiM Marko Đurić kaže da Srpska lista nije u vladi u Prištini, ali da podržava svaki razgovor srpskih predstavnika sa politički izabranim predstavnicima Albanaca na KiM, što, dodaje, može doprineti bolјim uslovima života u Srba.\nDodao je i da ima razumevanje za to što predstavnici Srpske liste razgovaraju s politički izabranim predstavnicima Albanaca na KiM, iako, kako kaže, zna koliko im je to teško.\n"Ali, podržavam ih u svemu što rade kako bi olakšali položaj Srba na KiM", zaklјučio je Đurić.\nOn je dodao da je održan prvi pripremni sastanak za zajedničku sednicu i istakao da će tokom ovog mandata biti izvršena najveća ulaganja u srpske sredine i delove KiM gde za tim ima potrebe i koji se, kaže, osećaju kao deo našeg sistema i zemlјe, za više od poslednje dve decenije.\nTo, između ostalog podrazumeva osavremenjivanje i postizanje pune održivosti fabrike "Lola-fot" u Lešku, kao i obnovu i početak proizvodnje u pogonu "Prva petoletka" u Leposaviću, rekao je Đurić.\nTakođe, pomenuo je izgradnju Trepčine fabrike baterija i akumulatora, obnovu pogona "Simpa" u Zubinom Potoku, IT centar u Kosovskoj Mitrovici, završetak izgranje banjskog kompleksa "Rajska banja" u Banjskoj, završetak povratničkog naselјa "Sunčana dolina".\nKada je reč o polјoprivredi, najavio je i izgradnju novih prerađivačkih kapaciteta, pogona za uzgoj stoke u Ranilugu , Klokotu, Pomoravlјu..\nPored toga, rekao je da slede obnova škola i vrtciha, kao i izgradnja novih škola - u Babinom mostu, gde ima više od 100 đaka u osnovnoj sksoli, u srbičkoj opstini, u Suvom grlu.\nNajavio je i izgradnju novog objekta kliničko-bolničkog centra u Gračanici, ka kojoj, kaže, gravitira 63.000 lјudi, koji će dobiti savremenu bolnicu, uz obnovu KBC-a u Kosovskoj Mitrovici.\n"To je prava borba za ostanak i opstanak Srba na KiM. Kao što smo za porodicu Kovačević obezbedili traktor, koji možemo da uručimo već ovih dana, tako ćete videti i rešavanje svakog probelma i otvorenog pitanje naših lјudi na KiM, jer je to naše najsnažnije sredstvo naše borbe, od koje nikada nećemo odustati", zaklјučio je Đurić.


Čović: Vlast na nivou BiH ne funkcioniše – mojKontakt portal – Radio Televizija Kontakt\nHrvatski član Predsjedništva BiH Dragan Čović izjavio je da vlast ni na nivou BiH, ni na nivou Federacije BiH /FBiH/ ne funkcioniše, što se potvrdilo i na sjednici Parlamentarne skupštine BiH.\n“Najbolji način da provjerite da li nešto funkcioniše je kako funkcioniše u parlamentu. Vidjeli ste juče kako funkcioniše i suvišan je bilo kakav komentar”, rekao je Čović danas u Mostaru.\nOn je naveo da se tokom sjednice parlamenta vidjelo da se i unutar jedne stranke različito glasalo, a da su stranke iz Republike Srpske glasale identično.\n“Mi ozbiljno trebamo sjesti i reći jedni drugima šta hoćemo”, naveo je Čović, koji je i predsjednik HDZ-a BiH.\nOn kaže da se projekti koje je vlast prezentovala javnosti ne mogu sprovesti ako se ne obezbijede kvalitetni izvori sredstava, poput promjene akciza, kreditnih sredstava ili nečeg trećeg.\nNa pitanje da li će biti rekonstrukcije vlasti na nivou BiH i FBiH, Čović je rekao da, što se tiče HDZ-a BiH, izmjena neće biti, ali da nisu dovoljni samo oni.\n“Ja ću sutra u Banjaluci razgovarati sa predsjednikom Republike Srpske Miloradom Dodikom o sličnim temama”, najavio je Čović. Čović je dodao da će iduće sedmice, po povratku /lidera SDA Bakira/ Izetbegovića iz Irana, biti održan sastanak svih stranaka i vlasti i opozicije.\n“To će biti posljednji sastanak o Koridoru `Pet ce` ili energetskom koridoru, gdje mi sjedimo i nešto dogovaramo. Zna se čiji je to posao, to su predsjednici vlada, te ministarstva, neka izvole raditi svoj posao, jer politika je rekla šta želi”, rekao je Čović.\nOn je naveo da je s predsjednicima SDA Bakirom Izetbegovićem i predsjednikom SBB-a Fahrudinom Radončićem dogovorio da sve materijale koji su blokirali rad federalnog parlamenta još jednom provjere, da bi do kraja oktobra mogli biti završeni.


Kina i Amerika izdale su zajedničku deklaraciju o borbi protiv klimatskih promena\n28. novembar, 00:13\nSARADNJA Kineski i američki najviši izaslanici ističu važnost saradnje na klimatskim promenama 0 Podeli Podeli na facebook Podeli na twitter Podeli na viber Pošalji na mail\nSARADNJA Kineski i američki najviši izaslanici ističu važnost saradnje na klimatskim promenama\nNajviši izaslanici Kine i Sjedinjenih Država istakli su važnost saradnje pošto su dve zemlje izdale zajedničku deklaraciju o borbi protiv klimatskih promena.\nKina i Sjedinjene Države izdale su Zajedničku deklaracija o jačanju klimatskih akcija tokom 2020-ih, u sredu, na tekućoj 26. sednici Okvirne konvencije Ujedinjenih nacija o klimatskim promenama (COP26), prenosi Kineski radio Internacional.\nDve zemlje su se složile da uspostave radnu grupu za unapređenje klimatskih akcija u 2020-im godinama kako bi promovisale saradnju na klimatskim promenama između dve zemlje.\nObjavljivanje zajedničke deklaracije još jednom pokazuje da je saradnja jedini pravi izbor i za Kinu i za Sjedinjene Države. Radeći zajedno, naše dve zemlje mogu da ostvare mnoge važne stvari koje su od koristi ne samo za naše dve zemlje, već i za svet u celini, rekao je Sije Dženhua, specijalni izaslanik Kine za klimatske promene, na konferenciji za novinare ubrzo nakon što su dve zemlje izdale deklaraciju.\nKada je reč o klimatskim promenama, postoji više dodirnih tačaka između Kine i Sjedinjenih Država nego razlika, što ih čini područjem ogromnog potencijala za saradnju, rekao je Sije, pozivajući obe strane da preduzmu konkretne korake za unapređenje saradnje po tom pitanju.\nKina i Sjedinjene Države, kao dve velike zemlje u svetu, snose posebnu odgovornost za svetski mir i razvoj, rekao je Sije, pozivajući dve zemlje da istraže više mogućnosti za saradnju.\nNa odvojenoj konferenciji za novinare, specijalni izaslanik američkog predsednika za klimu Džon Keri rekao je da je "saradnja jedini način da se ovaj posao završi".\nNe možemo da postignemo svoje ciljeve ako svi ne radimo zajedno, rekao je on,\nSjedinjene Države i Kina moraju da pomognu i da pokažu put, zaključio je.